
इन्दोरके मारवाडी समाजमं आप एक ऐसे सज्जन हैं, जिन्‍्हों 
ने अपने जीवनकों सावेजनिक और लोकसेवाके पवित्र 
काममें लगा रखा है। इसके सिवा आपने उन्फ्लुएन्झा- 
के समय जगह जगह घर्मारथ ओषघालय स्थापित 
कर लोकसेवाका अच्छा परिचिय दिया है । 
हालहीमें आपने एक लक्ष मुद्रा दानकर 
एक श्राविकाश्रम ओर कन्यापाठशाला 
खोली है । ओरे प्रत्येक लोकसेवा 
के कार्य्यमें आप सदा सहायता 
देते रहते हैं ! इन्ही सब 
बातोंसे प्रभावित होकर 
में यह लघुकृति 
आपको 


प्रेमक साथ 
समपेण 


करताहूँ । 

यदि आप नित नई प्रकाशित होनेवाली उत्तम आर शिक्षा- ४ 


( प्रद पुस्तकोंके नाम, विषय, मूल्य आदि जानना चाहते हों तो ६ 
| आजही हमको दोआनेके टिकट भेज दीजिए । ज्योंही कोई 
उत्तम पुस्तक प्रकाशित होगी आपको उसके मूल्य आदिकी 

) सूचना बिना किसी प्रकारका पोष्ट खर्च लिये हमेशा देते रहेंगे. 

! जबकभी आपको हिन्दी पुस्तकें मंगानेकी इच्छा हो तो इस 
पतेको हमेशा याद रखिए-- 


&%७ ७5७ "रे 5 ओे 


६ श्री मध्यमारत पएस्तक एजन्सी, ः 
8) 


इन्दीर | ७ 


८ का कक क्र ब्यक् > हे ओ ४ २:५० २-४ ३४ २-४ ही 





डॉक्टर सर जगदीशचन्द्र बसु । 

जिन महापुरुषोंने अपनी अलोकिक प्रतिभाके बलपर प्रकृतिके 
छिपे हुए रहस्योंकों प्रकट करके संसारके ज्ञानमं वृद्धि की है, जिन 
अलोकिक महापुरुषोंने निरन्तर निरीक्षण ओर क्लेषण कर करके 
संसारमे नये नये तथ्योंका आविष्कार किया है, जिन दिव्य आत्मा- 
ओंने प्रकृतिपर विजय पाकर संसारम शक्तिके रहस्यको अधिकाधिक 
रुपसे व्यक्त किया है, जिन असाधारण पुरुषाने नये नये वेज्ञानिक 
आविष्कार करके संसारको आश्चर्यचाकित किया है, जिन चिन्तन- 
शील पुरुषोंने मनुष्य-जातिके दुःख़ दूर करके उसे सुख ओर शान्ति 
पहुँचानेवाले साधनोंकों आविष्कृत करके उसका असीम उपकार किया 
है, जिन प्रकाश-मय आत्माओंने संसारमें नवीन प्रकाशकी ज्योति 
फैलाई है, नये ज्ञानकों जन्म दिया हे, दीर्घ कालसे तड़पती हुई मनु- 
ध्य-जातिके सुख ओर सुभीतेका मार्ग ढूँह निकला है, वे आत्माय॑ 
वास्तवम मनुष्य-जातिके लिए स्मरण करने योग्य हैं । वे ऐसी आत्मायें हैं 
जिनका नाम मनुष्य-जाति सदा स्वदा कृतज्ञ-हृदयसे लेती रहेगी। 
वे ऐसी आत्मायें हैं, जिनका नाम मानव्री इतिहासमें-मानवी ज्ञानके 
विकासके इतिहाप्में-बढ़े गोरवके साथ स्वर्णक॑ अक्षरोंमें लिखा 
जायगा । वे ऐसी आत्मायें हैं, जिनकी पूजा मनुष्यजाति सच्चे 
हृदयसे करेगी । ऐसी आत्मायें हैं, जिनका पवित्र नाम, ज्ञानवृद्धि के 
साथ साथ, अधिकाधिक रूपमें उज्वल होता जायगा । वे ऐसी 
आत्मायें हैं जिन्हें मनुष्य-जाति अपना गुरु, अपना ज्ञान-दाता 
और परम. उपकारक समझेगी । वास्तवमें होना भी ऐसाही चाहिए । 


(२३) 

एक सुप्रसिद्ध अँगरेज दाशैनिक का कथन है कि महापुरुष वही 
है, सम्मान और पूजा करने योग्य वही है, जिन्होंने संसारके 
ज्ञान-समुद्रमें अपनी ओरसे भी कुछ जल-कण डाले हों, जिन्होंने 
प्रकृतिसि ज़ुम कर उसपर विजय पानेकी सफल चेष्टा की हो, जि- 
नहोंने सतत निरीक्षणके द्वारा प्रकृतिके अनुपम ओर अद्वितीय सोन्दर्य- 
यक्त मुखारविन्दका दर्शन करके एक प्रकारका दिव्य और अलोकिक 
आत्मसन्तोष प्राप्त किया हो; जिन्होंने निश्चल योग-साधनके द्वारा 
अखण्ड ब्रह्माण्डका कुछ रहस्य जानकर भूली भटकी दुनियाकों उसका 
नमना दिखिलाया हो; जिन्होंने अज्ञान-सागरमें गोते खाती हुई मनुष्य- 
जातिकों सत्यके डोंगेमें बिठाकर उसे पार लगा देनेकी सफल चेष्टा 
की हो । बस, ऐसीही आत्मायें संसारमें धन्य समझी जाती हैं। 
ऐसीही आत्मायें सृष्टिक गढ़ ज्ञानकगा पता पा सकती हैं ओर उस 
ज्ञानांशके द्वारा संसारकों असीम लाभ पहुँचाती हैं । 


सोमभाग्यसे इस पवित्र भारतभूमिर्में भी समय समयपर ऐसी आत्मायें 
अवतीर्ण होती रहीं है; जिन्होंने अपनी अपूर्व प्रतिमा ओर अलौकिक 
आविष्कारक बुद्धिसे संसारके ज्ञानमें मार्केकी वृद्धि की है; संसारके 
लिए अज्ञात रहस्थोंको प्रकट किया है। आज हम जिस महापुरुषका 
जिस प्रतिभाशाली ओर सारे संसारमें कीतिं कमानेवाले वेज्ञानिकका 
संक्षिप्त जीवन-चरित आपके सामने रखना चाहते हैं वह भी ऐसीही 
आत्माओंमें उच्चासन रखता है-जिनका वर्णन हम ऊपर कर चुके 
हैं। यह महानुभाव डॉक्टर सर जगदीशचन्द्र्‌ बसु हैं, जिनके वेज्ञा- 
निक आविष्कार संसारके वैज्ञानिक आविष्कारोंमं सिरमोर समझे जाते 
हैं, जिन्होंने जीवनके रहस्यका उद्घाटन करके हमारे प्राचीन ऋषि- 
मुनियोंके सिद्धान्तोंका प्रत्यक्ष पुष्टीकरण किया है, जिन्होंने अपने 
आविष्कारोंसे संसारके वेज्ञानिक विचारोंमें अद्भुत क्रान्ति कर दी है। 


(रे) 


सर बसुका जन्म ढाकाज़िलेके विक्रमपुर ग्राममें एक ऊंचे खान- 
दानमें हुआ । बचपन हीसे इनके मनकी प्रवृत्ति विज्ञान ओर आवि- 
ध्कारोंकी ओर थी । इनके पिता, श्रीयत॒ मगवानचन्द्र बसु, ने अपने 
होनहार पृत्रकी प्रवृत्तिको काफ़ी पुष्टि दी । उन्हें ऐसे मोके दिये, 
जिनसे उनकी वैज्ञानिक प्रवृत्तिको विशेष पोषण ओर प्रकाश मिलता 
जाय । कितने ही मा-बाप अज्ञानवश कहिए, या ओर किसी कार- 
णसे कहिए, अपने बच्चोंकी स्वाभाविक मानसिक प्रवृत्तिको नहीं 
जान पाते, तथा जान लेनेपर मी उसे योग्य ओर उचित राहपर नहीं 
लगाते । इससे बढ़ी खराबी होती है । जिस बच्चेके मनका झकाव 
स्वभाव हीसे जिस विषयकी ओर होता है, उसे अगर उसी विषयमें 
प्रवत्त किया जाय तो वह महान सफलता प्राप्त कर सकता है। ओर 
योग्य साधन मिलाजानेसे वह उस विषय पर नया और अदभुत 
प्रकाश ढाल सकता है । तबीयत ओर लगन विरुद्ध बच्चेकों किसी 
काममें लगानेसे उसकी प्रतिभा शक्ति खिलनेके बजाय उल्टा मुरझा 
जाती है ओर भविष्यमें वह एक प्रतिभावान॒ पुरुष होनेंके बजाय, 
मन्दब॒द्धि हो जाता है । यह मानस-शाख््रका सिद्धान्त है ओर योरप 
तथा अमेरिका आदि सभ्य देशोंमें बालकोंकी चित्तवृत्तिकी रक्षा ओर 
शिक्षा इसी प्रकार होती है । योरप ओर अमेरिकाकी आविष्कारक 
बुद्धि जो इतनी विकसित होगई है उसका यही कारण है । हमारे 
कितने ही होनहार नवयवकोंके हक्षेत्रम प्रतिभाका अंकुर मोजूद 
रहने पर भी, उनकी स्वाभाविक मानसिक प्रवृत्तिकों उचित राह न 
मिलनेसे, वह भीतर ही भीतर मुरझा जाता है | भारतकी शिक्षा- 
पद्धतिमं यह बड़ा भारी दोष हैं कि यहां नवयुवकोंकों अपनी स्वाभा- 
विक बंद्धिका विकास करनेके योग्य साधन ओरे क्षेत्र नहीं मिलते 
ओर उनकी बुद्धि बहुतसी बार उल्टी राहपर लगाई जाती है। 


( ४8) 
देशका यह परम दुर्भाग्य हे, ओर कितनी ही प्रतिमाशालिनी आत्मायें 
इसके कारण संसारमें अपना प्रकाश फेलानेसे वश्चित रही हैं । 


सोभाग्य वश सर जगदीश चन्द्रबसुकों अपनी स्वाभाविक बुद्धिका 
विकास करनेके योग्य साधन मिले । उन्हें कुछ ऐसी ही परिस्थिति 
भी उपलब्ध होगई । डॉक्टर बसुके पिता जेसे हृढ़ चरित्र महानुभाव 
थे, वेसेही मोलिकता ( 0घंह0॥॥0ए ) भी उनमें बहुत थी। वे 
विज्ञान कला-कोशल ओर उद्योगधन्धोंके प्रेमी भी थे। आपने औद्यो- 
गिक स्कूल भी खोले थे । डॉक्टर बसु एक जगह लिखते हैं कि 
४ इसी वक्तसे मेरी उस स्वाभाविक प्रवृत्तिकों उत्तेजना मिली । जिसके 
बल पर मेंने कछ आविष्कार किये हैं | भारतमें कारीगर लोग बिश्व- 
कर्माकी पूजा एक विशेष रूपमें करते हैं । उस मूर्तिकों देख कर मेरे 
दिलमे गहरा असर हुआ। ? 

सर बसु महाशयके पिता, बाबू मगवानदासने बड़ी योग्यता और 
चिन्तांके साथ आपका लालन-पालन किया । इस बातका पूरा खयाल 
रक्खा गया कि पुत्रके संस्कार अच्छे हाँ, ओर भविष्यमें वह एक 
चमकता हुआ तारा निकले | आपने हमारे चरितनायककोा बचपनमें 
वही शिक्षा देना शुरू की जिस आपने सबसे अच्छी समझा । उस 
समय आधुनिक शिक्षा वाब्यावस्थाहीमें थी। लोग इस बातका 
निश्चय परी तरह न कर पाये थे कि अपने बच्चोंके लिए पाश्चात्य 
शिक्षा हितकर होगी या पुराने ढँगकी शिक्षा, जो कि पाठशालाओंमें 
दी जाती है। सर जगदीशके पिताने अपने पृत्रकों अंगरेजी स्कूलमें 
श्र भेजकर देहाती--पाठशालाम भेजा । वहाँ देहातियोंके लड़कों के 
साथ आप पढ़ने लगे। 

इस विषयमें डॉक्टर बसु लिखते हं:--- 

भेरे [पता विचार शिक्षाके सम्बन्धमं, उस समय निश्चित हो चुके 


(५) 


थे । वेसे विचार आजकल बहुत अधिक पसन्द किये जाने हढगे हैं । 
उस समय अंगरेजी स्कूलही शिक्षाके उत्तम साधन समझे जाते थे । 
मेरे पिताके मातहतोंनें अपने पुत्रोंकी इस इच्छासे अंगरेजी स्कृलमें 
भेजा था कि वे, आगे जाकर, बढ़े और सभ्य मनुष्य हों । पर में 
देहाती पाठशालामें भेजा गया, जहां में खेतिहर ओर महछुओंके 
लड़कोंके साथ पढ़ता था। ये लड़के मुझे मयडुर जड्ली जानवरोंकी, 
जो जड़लोमें घूमा करते हैं, तथा उन जानवरोंकी, जो बड़ी बड़ी 
नदियोंके तथा तालाबोंके अगाघ जलमें बहुत गहरे डूब या घैंस जाते 
हैं, बातें सुनाया करते थे । यहीं मेंने सच्चे मनुष्यत्वका पाठ पढ़ा । 
यहीं मेंने इन लोगोंसे प्रकृतिका प्रेम पाया । संसारमें बहुतसे महा- 
त्माओंके जीवनमें ऐसी ही घटनायें हुई हैं । जरा से ही संस्कार पर 
उनका जीवन बदल गया । कविवर शेक्सपीयरने एक जगह कहा है 
४ विशाल पत्थरकी चट्टानें ओर झरझर बहनेवाली नदियाँ भी हमें 
कुछ न कुछ सिखाती हैं । ”? महाकवि शेक्सपीयरके कथनके अनुसार 
जब हम इन जड़ पदार्थसे भी शिक्षाग्हरण कर सकते हैं तब जीते 
जागते देहातियोंसे भला क्यों न कोई बात सीख सकते हैं । बाज- 
वक्त तो उनसे हमें वह प्राकृतिक शिक्षा मिलती है, जो स्कूल ओर 
कालेजमें नसीब नहीं होती । डेक्टर बसुहीके कथनानुसार उनके 
प्रकृति-प्रेम और मनुष्यत्वके प्रथम शिक्षक वहीं देहाती थे | प्रकृति- 
प्रेमका संस्कार उनके मनमें इन्हीं देहातियांसे दृढ़ हुआ, ओर इसी 
बीजरूप संस्कारसे जो महान वृक्ष पेदा हुआ उसे आज सारा सभ्य 
संसार आश्चर्यकी निगाहसे देख रहा हे । 


डॉक्टर बसुकी माता भी बड़ी सुहृदया ओर सती महिला थी। 


उनके इन गुणोंका परिचय हमें डाक्टर साहबकेही इस कथनसे 
होता है-- 


(६) 


“४ जब में अपने साथियोंके साथ घर आया, तब मुझे मालूम 
हुआ कि मेरी माता हम लोगोंकी बाट जोह रही है वह कट्टर हिन्दू 
थी। पर मेरे अछूत साथियोंका भी उसने हार्दिक भावसे स्वागत 
किया ओर उन्हें अपने पुत्रकी तरह खिलाया पिलाया । वास्तवमें 
उस दिन उसने मनुष्य-प्रेमका सबक हमें पढ़ाया । ”? 


आरम्मिक शिक्षा: 

जैसा कि हम ऊपर कहच॒के हैं, डॉक्टर बसु पुराने ढंगकी देहाती 
पाठशाला में भेज गये ! डॉक्टर बसु महाशय कहते हैं “' इसका 
कारण यह था कि पहले पहल में अपनी भाषा सीखे, अपनी देशी 
भावनाओं ( 66७8 ) पर मनन करूं ओर अपने ही साहित्यक द्वारा 
राष्ट्रीय सभ्यता ओर शिक्षाका पाठ पढ़ूँ इस पाठशाढछामें पढ़नेका 
परिणाम यह हुआ कि मुझमें अन्य छोगोंके लिए ऐंक्यमाव का 
आविभाव हुआ ओर मैंने कभी अपने आपको ऐसी स्थिति में न 
रक्‍्खा, जो ऊँचे दर्ज की मानी जाय ” डॉक्टर बसुके इस कथनसे 
उनके पिता की दूरदाशिंता का साफ साफ पता चलता हैं । उनके 
पितानें उन्हें देहाती पाठशालामें रक्खा, इसका कारण डॉक्टर 
बसुके कथनानुसार केवल यही था कि बच्चा अपनी प्यारी मातृभाषा 
सीखे । मातभाषासे उसे घुणा न हो । देशीय विचारों में वह रमण 
करे, ओर वह अपने दीनहीन देहाती भाइयोंके साथ प्रेम-पूर्वक 
रहकर सरलता, सादगी ओर प्रक्ृति-प्रेम का पाठ सीखे ओर अपने 
भाइयोंके प्रति उसके मनमें दुरभिमान पेदा न हो । 

डाक्टर बसुके बाल्यजीवनमें एक अचम्मे की बात हुई । आपके 

पिताने आपकी देखभालके लिए एक ऐसे आदमी को नियुक्त किया 
जो किसी समय भयड्ुर डाकू रह चुकाथा ओर जो जेलखाने की 
हवाभी अच्छी तरह खा चुकाथा । डॉक्टर जगदीशचन्द्रके पिता 


(७) 


बाबू भगवानदास फरीदुपुर जिले के सब-डिब्हीजनल अफसर थे १ 
आपने इस जिले के कई डाकुओं को गिरफ्तार किया था. एक 
समय आपने इन डाकुओं के प्रधान नेता को गिरफ्तार किया । इस 
डाकू को कई वर्ष की सजा हुई । जब यह डाकू जेल से छूटा तब वह 
बाबू भगवानदासके पास आया, ओर अपने उद्रनिर्वाह के अर्थ कोई 
काम बताने के लिए उनसे प्राथना की । बाबू भगवानदासने उसे 
अपने पुत्र जगदीश की देखभाल के लिए उसे नोकर रखलिया । 
इस डाकूके विषयमें खुद डॉ० बसु लिखते हैं--- 

८ प्रेरे पिताने केवल मेरे लिए उसे नोकर रखलिया । मेरी उम्र 
इस वक्त चार वर्ष की थी । वह अपने कन्धेपर बिठलाकर मुझे 
देहाती पाठशालामें लेजाया करता था | कोई भी धाय डाकुओं के 
इस भूतपूर्व नेतासे बढ़कर, जिसका कामही एक वक्त ख़न करना 
ओर लोगोंको हानि पहुंचाना, रहा है, अधिक सोम्य नहीं हो 
सकती । इस वक्त उसने शान्तिमय जीवन धारण कर लिया था; पर 
वह अपनी पुरानी बातोंकों भूला न था ।इस डाकूने ढकेतियों में जो जो 
पराक्रम किये जिन जिन बड़ाइयों में हिस्सा लिया, उसके कई 
साथी ज़्झते जुझते जिस प्रकार मरे या मरते मरते बचे, इन सब 
बातों को वह मुझे सुनाया करता था । ययपि इस डाक्राजके मन 
में देश के आईन के प्रति कुछ भी आदर भाव नहीं था, पर उसने 
कृभी किसी के साथ विश्वासघात नहीं किया । उसनें अपने प्रति 
ओरोंके विश्वास को पूरी तरह कायम रक्खा उसके इस गुणका परिचय 
कई दफा मिला । ? 

केम्ब्रिजमें अध्ययन । 
हम ऊपर लिख चके हैं कि डेंक्टर बसुकी प्राराम्मिक शिक्षा 


ग्रामीण पाठशालामें हुई थी । इसके बाद उच्च शिक्षा आपने कलकत्तेमें 


क्् 

पाई। आप सेंट झेवियर कालेज (५5 >&शं०४ 0००४8 ) में 
ग्रेजुएट हुए । आपकी प्रबल इच्छा थी कि में इंगलेंड जाकर सिविल- 
सर्विसकी परीक्षा पास करूँ । उससमय हमारे ग्रेजुएट नवयुवकॉके 
सिरपर सिविलसविसका भूत बे तरह सवार था । मनुष्योंमें अधिकार 
लालसा स्वाभावतः ही होती है, ओर अधिकारके लिए सिविलसब्हि- 
सकी परीक्षाही सबसे अच्छा साधन समझा जाता था। डॉक्टर 
बसुकी भी यह प्रवात्ते हुई कि सिविलसावसकी परीक्षा पास कर में 
भी किसी अच्छे अधिकारपर अधिष्ठित होऊं। आपने अपने पिता- 
जीसे प्रार्थना की कि मुझ सिविलसर्विंसकी परीक्षाके लिए इंगलेंड 
भेज दीजिए । यद्यापि आपके पिता ख़द एक योंग्य शासक ( #पेशां- 
ग80800" ) थे; पर आपने अपने पुत्रकी स्वाभाविक प्रवृत्तिको 
अच्छी तरहसे जान लिया था । आपको यह मालूम हो चुका था कि 
पुत्र जगदीशके लिए जशञासनका क्षेत्र उपयुक्त नहीं | ईश्वरने उसकी 
ग्चना दूसरेही क्षेत्रमें कार्य करनंके लिए की है । यह जो सिविल- 
सार्विसमें जानेंके लिए आग्रह करता है सो अपनी स्वरामाविक प्रवृत्तिके 
कारण नहीं; पर बाहरी भुलावेमें पढ़कर ऐसा कर रहा है । बाबू 
भगवानदासको अपने पुत्रका भविष्य स्पष्ट दिखाई पड़ता था। 

डॉक्टर बसु लिखते हैं । 

“ जब जब में अपन पिताके सामने सिविलसविंसकी परीक्षाके 
लिए जाने की अभिलाषा प्रदर्शित करता था तब तब वे इसके लिए 
साफ साफ इन्कार कर देते थे | अब मुझे यह माहूम होने 
लगा कि मेरा जन्म दूसरेपर शासन करनेके लिए नहीं पर अपने 
आप पर शासन करनेके लिए हुआ है । में शासक होनेके लिए 
नहीं, पर विद्वान ( 507०४" ) होनेके लिए निर्माण किया गया 
हूँ।” आपके पिताजीने आपको इंग्लैंड भेजा; पर सिविलसविं - 
सकी परीक्षा लिए नहीं, वेज्ञानिक अध्ययनके लिए । 


(९ ) 


डॉक्टर बसु काम्ब्रिज विश्व-विद्यालयमें भरती हुए | आपका अध्य- 
यन कार्य्य बड़ी अच्छी तरहसे चला । आप सन्‌ १८८४ इसवीमें 
बी. ए. की परीक्षामें पास हुए दूसरे साल आप लंडन-विश्ववि- 
ग्यालयसे बी. एस. सी. हुए इंगलेंडमें विज्ञानका अध्ययन करनेके बाद 
आप कलकत्ते लोट आये । इस वक्त किसने सोचा था कि यही बसु 
इंग्लेंड ओर सारे सभ्य संसारमें जाकर अपने आविष्कारोंकी कथा 
एवं प्रयोगोंसे वेज्ञानिक संसारकों दड़ः कर देंगे? किसने सोचा था 
कि यह जगदीश सारे संसारको अपने अपूर्व आविष्कारोंके दिव्य 
प्रकाशसे चकाचोंध कर देंगे ? 


चैज्ञानिक क्षेत्रमें कार्य । 


डा० बसुको कलकत्तेके प्रेसिडिन्सी कॉलेजमें भोतिक विज्ञानके 
प्रोफेसरकी जगह मिली । पर यहां वैज्ञानिक खोज ( 68९७7०) ) 
के कोई साधन नहीं थ। डा० बस ख़द लिखते हैं “जब में पहले 
पहल यहां आया तब प्रसिडेन्सी कालेजके योग्य कोई प्रयोगशाला 
नहीं थी । मुझे अपने निजकी प्रयोगशालामें काम करना पड़ता था।”? 
उपयक्त साधन प्राप्त न होने पर भी हमारे चरित्रनायक निराश न 
हुए । वे शान्तिपूर्वक राह देखते रहे । आखिर दस वर्षके बाद उक्त 
कालेजमें एक छोटीसी प्रयोगशालाकी व्यवस्था की गई । बस महोदय 
कहते हैं कि यह बात मेरे लिए बड़ें आनन्दकी ओर उत्साह- 
वधक हुई । 

डॉ० बसु महाश्ययने इस वक्त कुछ सुप्रसिद्ध पत्रोमें वेज्ञानिक लेख 
लिखना भी शुरू किया । आपका 20क्षगंडबाणय 0 गरिएलव॑ंट 
प्र 0७ए 8 ०एशंश ” नामक लेख बड्भालकी एशियाटिक सोसा- 
इटीके पत्रके सन १८५९५ के मईके अंकमें प्रकाशित हुआ । इसके 
बाद ही बिजली पर दो लेख  एलेक्ट्रेशियन " नामक पत्रमें प्रकाशित 


( १० ) 


हुए । आपने वैज्ञानिक खोज करनेके बाद उक्त एशियाटिक जनेलर्भ 
“[४कणात्रांणा ए ९ जिदं००३ ् #००७०० हि९+४०गणा ? 
नामक एक अत्यन्त महत्वपूर्ण छेख लिखा था । रॉयल सोसाइटीने 
इस अन्वेषण-पूर्ण लेखको बहुत पसन्द्‌ किया । यह डॉक्टर बसुके 
लिए बड़े सम्मानकी बात थी । रायरु सोसाइटीके पत्रमें जिस लेख- 
कका लेख छपता है वह सम्माननीय लेखक ओर अन्वेषण-कर्ता 
समझा जाता है । डॉक्टर बसुका लेख उक्त सम्माननीय पन्नमें तो 
छपा ही, पर सोसाइटीने आपका और भी अधिक सम्मान किया । 
पार्लमेन्टसे विज्ञानवर्धक समितिको जो सहायता मिलती है, उसमेंसे 
डॉक्टर बसुको पुरस्कार देकर उनका सम्मान किया गया । भारतके 
विज्ञानवेत्ताके लिए यह एक अद्वितीय सम्मान था । इसके दो वर्ष 
बाद बड्रगल-सरकारने मी आपको वेज्ञानिक खोजके लिए कुछ सुभीते. 
कर दिये । 


डॉ० बसु अनन्यभाव से-एकाग्र चित्तसे-विज्ञानके क्षेत्र में प्रविष्ट 
हुए । जिस प्रकार आत्मज्ञान प्राप्त करने के लिए-आध्यात्मिक संसार 
में रमण करनेके लिए-योगिजनों को अपनी सारी मनोवृत्तियाँ एकही 
लक्ष्यपर-एक उद्देशपर केन्द्रीभमूत करना पड़ती हैं, डॉक्टर बसुने भी 
ठीक ऐसा ही किया । बसु महाशयका कथन हे कि चित्त की वृतियोंः 
को केन्द्रीभूत करनेसे अथात्‌ एकही विधयमें लगाने से जिस प्रकार 
आध्यात्मिक सिद्धि में सफलता होती है; उसी प्रकार विज्ञान-सिद्धि 
में भी होती है । बिना चित्त की वृत्तियों को केन्द्रीमूत किये विज्ञान 
में भी कभी सफलता प्राप्त नहीं हो सकती । आपने हिन्दूविश्व-विद्या- 
लयके शिलारोपण-समारोह के समय जो व्याख्यान दिया था, उसमें 
इस विषय का बड़ा महत्वपूण ओर मार्मिक विवेचन किया था-- 

८ भारत वष योग-विद्या-अध्यात्मशाक्ति का घर हैे। उसके लिए 

ध्यान, धारणा ओर समाधि बायें हाथका खेल है। मानसिक शक्तियों- 
में बढ़ा बल है । सम्राट अशोक को देखिए, कलिद्भड देशपर उसने 
चढ़ाई की; हजारों वीरों का संहार होने लगा; समरभूमि छाशों से. 
ढक गई, यह वीभत्स हृश्य देखकर अशोक का दिल दहल गया। 
: युद्धदेहि ” का निर्धोष करनेवाला अशोक अहिंसा प्रेमी बनगया । 
कहाँ तो विजय प्राप्ति की वह अनिवाय लालसा, कहां यह विराक्ति ! 
यह किस शक्तिका प्रभाव था ! यह उसी अध्यात्मशाक्ति का प्रभाव 
था, जिसे भूल जाने से हम वैज्ञानिक जगत में क्ृतकार्य नहीं हो रहे 
हैं । भारतभूपि में ऐस अनेक महात्मा होगये हैं, जिन्होंने ज्ञानकी 
प्राप्तेके लिए अपना सारा जीवन अर्पण कर दिया । पर पश्चिमी ज्ञान 
की चमक से हमें चका चोंध आगई है । हम वास्तविक सत्यको: 
भूल गये हैं । एक के स्थानपर हम अनेक तत्वों को मानने लगे हैं। 
विज्ञान में सवेव्यापक सिद्धान्तों का निश्चय करनाही सबसे अधिक 
महत्व की बात है । सिद्धान्त ऐसे होने चाहिए जो अनेक प्रकार की 
भिन्नताओं के भीतर समता-एकता-को ढूंढ निकालें. अथात्‌ भिन्न 
भिन्न स्वभाव ओर रूपों की वस्तुओं में किसी ऐसे तत्वका पता 
लगा लें, जिस की सत्ता सब में एकसी हो । यह काम तबतक नहीं 
हो सकता, जबतक मन ड्द्ध न हो, विकार-राहित न हो, एकाग्र 
ओर शान्त न हो । सच पूछिए तो भारत-वासियोंके लिए यह कोई 
नई बात नहीं । ये इस शक्ति को थोड़े ही परिश्रम से प्राप्त कर- 
सकते हैं। ” ह 

१ “ हुप्लें अपने मनको एकाग्र रखना चाहिए जिस काम को हाथ. 
में लिया हो उसमें सम्पृण भाव से मन लगा देना चाहिए। बात पहले 
मनमें आती है, तब वह हाथ से की जाती है। अतएव कोई काम 
करने के लिए. मन की शान्ति ओर स्थिरता की बड़ी जरूरत हे । 

जिसका मन स्वस्थ ओर स्थिर नहीं रहता, इधरउधर मटकता फिरता 
है, जो मन सत्यकी खोजके बदले किसी निजके स्वाथ-साधने में लगा 
रहता है, वह बड़े बड़े कामों में कभी सफलता नहीं प्राप्त कर सकता। ” 


२ “ मनकी स्थिरताका एक उदाहरण लीजिए मैंने मनोयोगका 
थोड़ा बहुत अभ्यास किया है। मेंने यह जानना चाहा था कि पदार्थ 
( १७॥6/ ) पर शक्ति (70०७० ) का क्‍या प्रभाव पड़ता है। 
मैंने प्रयोग शुरू किये। मुझे ऐसे नियम ज्ञात हुए जों जड़ ओर चेतन 
दोनोंपर एकसे घटित होते हैं, जो दोनोंमें तद्बत्‌ पाये जाते हैं । फिर 
मैंने अव्यक्त प्रकाश ( ]7आं06 ॥/87 ) की परीक्षा आरम्भ की । 
तब मुझे मालूम हुआ कि देदीप्यमान प्रकाश-समुद्रके पास रहनेपर 
भी हम लोग अन्धेही बने हुए हैं। वह तेज-वह प्रकाश हमारे चार्सो 
ओर फेला हुआ है। खेद है कि मनुष्यमें अभीतक उन शक्तियोंका 
पूरा विकास नहीं हुआ जिनकी सहायतासे वह उस अज्ञात ओर 

अव्यक्तका अनुभव कर सके मेरे कुछ प्रयोगोंने जीवन ओर मरणके 
जटिल प्रश्नको बहुत कुछ हल होने योग्य बना दिया ।” 


जेसे आपके ये विचार हैं, ठीक उसी प्रकार चित्तकी एकाग्र- 
वृत्तिसि आप खोज करने लगे । एक मात्र खोज” ही अपने जीव - 
नका लक्ष्य रख आपने अपनी सारी शक्तियोंको एकही उद्योग पर 
केन्द्रीभूत कर दिया । बड़ी बड़ी कठिनाइयां आपके सामने उपस्थित 
हुई, पर आपने उनकी कुछ परवा न की । विज्ञान-वेत्ताओंके पथर्मे 
बड़ी बड़ी बाधायें उपस्थित हुआ करती हैं। पर वे बड़ी वीरताके 
साथ उन्हें पारकर अपने लक्ष्य पर पहुंचनेकी चेष्टा करते हैं। वे 
इसके लिए मृत्यु तककी परवा नहीं करते । डॉक्टर बसुने एक 
जगह कहा हे । 


“ वैज्ञानिक जीवन बड़े कष्ट का है। मोत तो हमारे सिरपर सदा ही 

सवार रहती है । जग चूके कि उसने आ दबाया। देखिए बेचारा 
हैंगली ( हवाई जहाजका आविष्कर्ता ) ज्ञान-प्राप्तिकी चेष्टामे अपनी 
जानही गमा बेठा | ? 


इन सब बारतोंके सिवा एक विज्ञानवित्‌म घेर्य, सहिष्णता, निःस्वा- 
थता आदि गुण भी होने चाहिए । उसमें उतावलापन कामका नहीं । 
उसे अन्वेषणके ही उद्देशसे अन्वषण करते रहना चाहिए. निष्काम 
भक्तिका तत्व उसे अपने सामने रखना चाहिए। फलकी उसे आज्ञा 
न करनी चाहिए. उसे विज्ञान-क्षेत्रम निष्काम भावसे काम करते चले 
जाना चाहिए । सत्यको-पूर्णसत्यको-उसे अपना आदश, अपना 
ध्येय बनाना चाहिए । प्रयोगोंकी कसोटीपर जो बात ठीक ठीक उतरे, 
उसीको उसे सत्यके रूपमें घारण करना चाहिए। परम्परागत विचारोंमें, 
तथा दूसरोंके विचारोंपर, उसको अपने विचारोंकी इमारत न खड़ी 
करनी चाहिए। ये बातें विज्ञानजीवीके जीवनकी आधारभूत हैं । 
इन्हींपर अवलम्बित रहकर जो विज्ञानजीबवी अपना कार्य करता हे, 
उसे चाहे सफलता मिले या न मिले, पर वही विज्ञानवित्‌ होनेका 
दावा कर सकता है । डाक्टर बसने भी इन्हीं तत्वोंकों अपने जीवनका 
आधार बनाया था । उन्होंने कभी फलकी इच्छा न की । पर आश्चर्य- 
कारक आविष्कारोंके रूपमें वह अपने आप प्रकट हुआ | आपने 
जो वेज्ञानिक अन्वेषण किया था उसका पारिणाम आपने रायल 
सोसाइटी को लिख भेजा | वह सोसाइटी इन परिणामोंकों जानकर 
आश्चर्यचकित हो गई । डाक्टर बसुन संसारके विज्ञानमें जो मार्केकी 
वृद्धि की, उसके लिए वह हृद्यस आपका अभिनन्दुन करने लगी। 
इसी समय लन्दुन-विश्व-विद्यालयकोी इस बातका पता लगा ओर वह 
इस महान विज्ञान-पण्डितका सम्मान करनेके लिए आगे बढ़ा उसने 
“ डाक्टर आँवू साइन्स ” की उपाधि देकर आपका गोरबव बढ़ाया । 

बे तारके तारका आविष्कार । 

संसारमें “ बेतारके तार”? एक अत्यन्त महत्वपूर्ण, अलौकिक 
और आश्चर्य-कारक आविष्कार है। इस चमत्कारपूृर्ण आविष्कारमें 
संसारके तीन नामी विज्ञानवित्‌ प्रवृत्त हुए थे। उनके नाम हैं--- 
प्रो. माकौनी, अमेरिकाका एक महान विज्ञानवेत्ता ओर भारतके 
डॉक्टर बसु | इस आविष्कारके लिए ये तीनों विज्ञानबाज एकही 
समयमें प्रयत्न कर रहे थे । यह पहलाही मोका था-कि एक अत्यन्त 
उत्कृष्ट रहस्यका पता लगानेके लिए संसारके तीन विज्ञानजीवी 
रुवतन्त्ररूपसे खोज कर रहे थे । ये तीनों विज्ञान ज्ञाता इस बातका 
प्रयत्न कर रहे थे कि जिससे बिना तारोंकी सहायतासे केवल विद्युत्‌- 
शक्तिके द्वारा खबर मैँगाई ओर भेजी जा सके । जहांसे तथा जहां 
संदेशा भेजा जाय सिफे वहीं यन्त्र रक्खे जायें । डॉक्टर बसुने सबसे 
पहले इस महान कार्यमें सफलता लाभ की! सन १८५९५ ईसवीमें 
आपने कलकत्ता टाउनहॉलमें गवरनरके सामने इसका आश्चर्य-कारक 
प्रयोग कर दिख लाया । 

संसार-भ्रमण । 
ऑक्सफोड । 

मारतके प्रतिमाशाली सुयोग्य पुत्र डॉक्टर जगदीशचन्द्र बस 
संसारकों अपने आविष्कार बतलानेके लिये-संसारके विज्ञानवेत्ताओंसे 
इस विषयपर विचार विनिमय ( #काश्ा2९ ० ४0०प४॥७ ) कर- 
नेके लिए तथा संसारमें जो अन्य आविष्कार हुए हैं, उनका रहस्य 
जाननेके लिए, योरप अमेरिकाके म्रमणकों निकले । शरू शुरूमें 
आप ऑक्सफोर्ड पहुंचे । स्वर्गीय सर जॉन बरडेन सैन्डर सन और 
उनके अनुयायी ऑक्सफोर्डमें जीव-विज्ञान-वेत्ताओंमें मुखिया थे । 
इन महोदयोंके ओर डॉक्टर बसुके जीव-विज्ञान*विषयक विचारोंमें 





रेजोनंट रिकॉर्डर नामक यन्त्र ओर लज॒वन्ति पोधा« 


8. &. 7. ६४०7४ 

भेद था। ऑक्सफोर्डने आचार्य महोद्यकों वानस्पतीय प्रयोग-शाहामें 
व्याख्यान देनेंके लिए निमन्त्रित किया । इस व्याख्यानमें बड़े बढ़े 
विज्ञान-वेत्ता बुठाये गये थे । व्याख्यान-भवन खचाखच भरगया था। 
भवन सुप्रख्यात ओर प्रतिभाशाली विज्ञान पण्डितोंसे सुशोमित हो 
रहा था, उनमें कितनेही ऐसे विशेषज्ञ भी थे जो ऑक्सफोर्डकी 
प्रसिद्ध शारर वैज्ञानिक प्रयोगशालाओंमें बड़े महत्वकी अन्वेषणाओंमें 
लगे हुए थे। आचार्य महोद्यने वानस्पातिक जीवन-सम्बन्धी इतनी 
आश्चर्य-जनक बातें कहीं और अपने ( ७४००४७॥ 7९०००१४४७ ओर 
0०8०]8४९ 7००००१6० ) नामके अद्भुत सूक्ष्म यत्ोंके परम-आश्चर्य- 
कारक कार्य दिखलाये । डॉक्टर बसुके इन सब यन्त्रोंका हाल आगे 
अध्यायोंमें मिलेगा । व्याख्यानके साथ साथ आचार्य महोंद्यने अपने 
]६०४०7७४८ 72०००व८७ यन्त्रके द्वारा एक पोधेसे अपने आन्तारिक 
जीवनका हाल ख़द लिखवाया । दूसरा यन्त्र 080]]807९8 7९०0००१6७ 
बन चाण्डालकी पत्तीसे जोड़कर चलाया गया, जो सोभाग्यसे इतनी 
ही देरमें अपनी अचेत दशासे सचेत होगया था | जब हमारा भारतीय 
पोधा अपने स्वतः प्रवृत्त स्पन्दन-अपने आप होनेवाली धडकन-सारे 
दर्शकोंके सामने आड्रित करने लगा, तब दर्शकोंके उत्साहकी सीमा 
न रही । जब यह दिखलायो गया कि उन ओषधियोंका जो मनुष्यके 
हृदयकी धडकनकों रोक देंती है या रुक हुए स्पन्दनकों गति दे 
देती हे, वनचाण्डालकी सरपन्दित पत्तियोपर भी वैसाही प्रभाव पड़ता 
है । तब चारों ओरसे कमरा करतल ध्वनिसे गूंजन लगा और बड़ेसे 
बड़े संशय-वादियोंके मुखसे भी यही शब्द निकलने लगे कि “समस्त 
संसार एक जीवन-मय है। ? इस प्रकार यहां डेक्टर बसुको विजय 
श्राप्त हुह ओर जो अबतक उनके कट्टर विरोधी थे, इस समयसे 
पक्के मित्र होगये । 

रॉयल इन्स्टिट्यूशन । 


ऑक्स-पफोर्डमें डॉक्टर बसुने बनस्पति-जीवनके अदमुत रहस्थ पर 
जो व्याख्यान दिया था तथा उन्होंने जो आश्चर्य-कारक प्रयोग कर 
दिखलाये थे, उनसे उनकी कीर्तिष्वजा चहुूँ ओर फहराने लगी। 
योरपके लोग उनके व्याख्यान श्रवण करनेके लिए तथा उनके अद- 
भुत आविष्कारोंकों देखनेंके लिए लालायित हो रहे थे । अब डाक्टर 
बसु महाशयको ग्रेटब्रिटनकी संसार-प्रख्यात रॉयल इन्स्टिट्यूशनमें 
व्याख्यान देनेके लिए तथा अपने आविष्कारोंका चमत्कार दिखलानेके 
लिए निमन्त्रण मिला । यह इन्स्टिट्यूशन योरपमें अद्वितीय समझी 
जाती है । इसकी छत्रच्छायामें बहुतसे मोलिक विचारोंका विकास 
और पुष्टि हुई है, यहाँ ऐसे ऐसे आविष्कारोंकी सृष्टि हुई है, जिनसे 
वैज्ञानिक संसार दड़' रह गया है । सन्‌ १८५९ से १८६० ईसवी 
तक टामसयंगने प्रकाशके व्यातिकरणके ( 702९७७४०८० ) ऐति- 
हासिक आविष्कारके द्वारा प्रकाश तरड्गका सिद्धान्त ( 260७ए 0£ 
]९८एं० प्र ४४९ ) यहीं निश्चित किया था । हेम्फी डेलीने वेदु- 
तिक रसायन-शास्र ( 7९०४० छऋशाएंड7एए ) से सम्बन्ध रखनेवाले 
बहुतसे आविष्कार यहीं किये थे। आधुनिक समयका सबसे बड़ा विज्ञा- 
नवेत्ता माइकेल फराडेने चुम्बकीय परिभ्रमण (70887०४ 06 70(4४07 ) 
का आविष्कार यहीं किया था यहीं उसने वेज्ञानिक संसारमें युगान्तर 
उपस्थित कर देनेवाली चम्बकीय विद्युत्‌का आविष्कार किया था, 
जिसके असंख्य उपयोगोंने जीवनकी वर्तमान दशामें बहुत कुछ परि- 
बर्तन कर दिया। जौनटिंडलने अपनी अन्वेषणायें यहीं की थीं। 
वर्तमान भोतिक-विद्या-विशारदोंमें लॉड रेलेने यहीं विद्यत-मापके 
मानको ठीक ठीक निश्चित किया । पूर्वोक्त बातोंसे पाठकोंको रॉयल- 
इन्स्टिट्यूशन का महत्व तथा यह बात कि. कि इस इन्स्टिट्यूशनने 

संसारकी ज्ञान-वृद्धिमें कितनी मार्केकी सहायता की है, ज्ञात 
होगई होगी । 

इस संसार-प्रासेद्ध इन्स्टिट्यूशनमें व्याख्यान देनेके लिए निमन्त्रण 
पाना किसी विज्ञानवित॒के लिए बड़े सम्मानकी बात समझी जाती है. 
डाक्टर बस्चु अपने क्रान्ति-कारक आविष्कारोंके विषयमें व्याख्यान देने 
के लिए तीन बार निमन्त्रित किये गये. बप्तु महोदय के सहायक 
मि० सेनने इन व्याख्यानोंका ओर इनके प्रभावोंका बड़ा मनोरंजक 
वर्णन कियाहे । उसे हम विज्ञान ऑफिससे प्रकाशित “भुरुदेवके 
साथ यात्रा” नामक पुस्तकसे प्रायः ज्योंका त्यों उद्धत करते हैं.- 

विद्युत तरड्ः पर गुरुर्जाका व्याख्यान | 

रायल इन्स्टिट्यूशनमें व्याख्यान देनेका अद्वितीय सनन्‍्मान गुरुजी 
को तीन बार प्राप्त हुआ था ? पहले पहल १८९७ की २० वीं जन- 
वर्राके दिन गुरुजीने रॉयल इन्स्टीट्यूशनके श्रोताओंकों विद्यत्‌ तरब्ढः 
के व्याख्यानससे चकित ओर प्रसन्न करदिया था। जिस यन्त्रका 
उन्हेंन प्रचाराकिया वह ऐसा पूर्ण है कि बहुतही सूक्ष्म ओर चकित 
करदेने वाले प्रयोग ऐसी झद्धताके साथ दिखलाये गये कि विश्वास 
ही नहीं होताथा । लॉर्ड रेलेने धन्यवाद देते हुए कहा-इस अद्भुत 
निदर्शनकी सत्यता प्रमाणित करनेके लिए यदि प्रयोग दो एक बार 
असफल हो रहता तो अच्छा होता । ( जो स्थान फाराड़े ओर टिंडल 
जेसे प्रयोग-कर्ताओंके प्रायोगिक निर्देशनोंकों देख चका है वहां लॉर्ड: 
रेलेकी इस प्रशंसासे बढ़कर ओर क्‍या होसकताहे ? ) गुरुजीकी 
अद्वितीय प्रयोग सम्बन्धी कारय-पटुताने पाश्चात्य संसारमें इतना प्रभाव 
डाला के वे सचमुच “पूरबके जादूगर” कहलाने लगे ॥ प्रसिद्ध 
हिरम मेक्सिम जो तत्कालीन बड़े बडे चविज्ञानवितों और आविष्कार- 
कर्ताओंमेंसे था, गुरूजीके प्रयोगोंसे इतना चकित हुआ कि व्याख्यान 

समाप्त होनेपर उसने अपनेको केवल यन्त्र-विज्ञानवित्‌ कहैकर 
गुरुजीसे भेट की ! फिर क्पाके लिए प्रार्थना करते हुए उसने गुरुजीके 
हाथ, यह अनुभव करनेके लिए, छूना चाहे कि उनके हाथकी 
स्पशेशक्ति कितनी सूक्ष्म हे जिससे प्रक्तिकी नाडीकोमी वे बडे 
कोशलसे देख सकते हैं । इन प्रयोग-संम्बधी कुतूहलोकी अपेक्षा 
गुरुर्जाकी काल्पनिक दृष्टिभी किसीप्रकार कम कुतृहरू-जनक नहींथी। 
क्योंकि इसी दृष्टिसे उन्होंने पदार्थोके विद्यत्‌ आणविक गुण-सम्बन्धी 
बहतसी नई बातें पहलीही बार वैज्ञानिक संसारको बतलाई थीं । 
एक व्याख्यानमें प्रसिद्ध विज्ञानवेत्ता सर हेनरी रास्कोने उनकी काय- 
प्रणालीक विषयमें कहा था, “ यह उन पदार्थोकी आन्तरिक आण- 
वविक बनावटके जाननेका द्वार खोल देने वालीहें जो साधारण नेत्रांक 
लिये बिलकुल अपारदर्शक है, ओर जिसकी जांच करनेका अन्य 
साधन अभीतक दृष्टिगोचर नहीं हुआथा, परन्तु अब यह इतना 
प्रत्यक्ष हे, जेसे आकाश या दिनका प्रकाश । ” इसी व्याख्यानर्मे 
एक ओर महत्वका आविष्कार प्रकट किया गया. यह कुछ वस्तुओंकी 
चयनात्मक पारदर्शिता ( 50०८४ए९ फरश्याञू)घाशाटए ) सम्बंध 
में था, जिसके बदोलत वही पदार्थ एक स्थिति रखनेसे बिलकुल 
पारद्शंक ओर दसरी स्थितिमें जो पहली स्थितिसि समकोण बनाती 

हो, रखनेसे बिलकुल अपारद्शक होजाताथा। जब गुरुजी यहीं व्याख्यान 
देनेके लिए बलिनमें हेल्महोज की प्रयोगशालामें बुलाये गये, अध्या- 
पक वारवर्ग ने, जो हेल्महोज॒के पदके उत्तराधिकारी थे, गरुजीको 
व्याख्यानशालामें ले जाते हुए दूरसेही अपना गवेषणालय दिख- 
लाया, परन्तु उस गवेषणाके रहस्यको जिसमें चार वर्षसे स्वयं लगे 
हुए थगुप्त रकखा । यह गवेषणा ऐसे महत्वकी समझी जाती थी कि 
उसको विशेष प्रकारसे गुप्त रखना आवश्यक था । इस लिए गवेषणा- 
लयका द्वार आधही इंच खोलकर जल्दीसे बन्द करलिया गया। 

जिस समय गुरुजी अपने प्रयोगोंका प्रबन्ध व्याख्यान-शालामें कर 
रहेथे, उस समय अध्यापक वारबर्गका ध्यान किसी विशेष वस्तुकी 
ओर खिंचा । यह एक विशेष प्रकारका स्फटिक था जिसको गुरु 
जीने पहलेही पहल खोज निकाला था ओर जिसमें विद्यतू-तरड्न्‍रके 
लिए चयनात्मक पारदर्शिता ( 5०९८४२९ ए्नणश्'क0०7 ) का 
अद्भुत गुण था । इस गुणका निर्देशन भी उस चकित अध्यापकके 
सामने आधही मिनटमें कर दिया गया। गुरुजीकों यह देखकर बढ़ा 
आश्चर्य हुआ कि वह अध्यापक तुरन्तही व्याख्यानशालासे झपट कर 
बाहर निकल गया ओर अपने सहकारी, कारकों लिवाते हुए ओर 
यह कहते हुए लोटा कि जो बात चार वर्षसे निरन्तर खोज करते 
रहनेपर मी प्रतिपादित न हो सकी थी, वह एक भारतीयने क्षणभरमें 
कर दिखाई । 

अध्यापक वारवग भोतिक विज्ञानमें वस्त॒तः प्रथमस्थान ग्रहण कर- 
नेके योग्य थे । इसीलिए उनकी प्रयोगशालामें अमेरिकाके बढ़े प्रसिद्ध 
जिज्ञासु अध्यापक मिलिकन साहब पधारे थे, जिनकी परम-परमाणविक 
भार-सम्बन्धी नापोंने वैज्ञानिक संसारको चाकेत कर दिया है। उस 
समय अध्यापक मिलिकन विद्युत्‌ तरड्”रोंके विषयमें कुछ खोज करना 
चाहते थे, इसलिए उन्होंने अध्यापक वारवर्गसे कुछ सहायता चाही । 
इसपर उस जमनविद्वानने कहा “ इस विषयमें कलकत्तेका बसु नामक 
एक मनुष्य खोज कर रहा है जो ऐसा मनुष्य हे कि दूसरों करनेके 
लिए कुछ बाकी नहीं छोड़ता |” तब वह अमेरिकन विद्वान दुसरे 
विषयकी ओर झुका जिसमें उसने बहुतसी नवीन गवेषणायें कीं । 
इस शुक्रवार संध्या-व्याख्यानमें प्रयोगोंकी सफलता केवल उस तार- 
विहीन सुग्राहकके ( '/7७)९७५ १७४४००० ) कारण हुई जो स॒क्ष्मसे 
सूक्ष्म तरड़को निश्चयपूर्वक माठूम कर सकता था ओर जिसको गुरु- 
जीने स्वयं खोज निकाला था । इस प्रकारके परम ग्राहकका महत्व, 

व्यापारिक उपयोगके कारण, बहुत बढ़गया था | इसलिए व्याख्या« 
नके आरम्भमें ही एक सिंडीकेटके सभापतिने गुरुजीके पास जाकर 
उस आविष्कारको पेटेन्ट करानेकी आज्ञा मांगी । परन्तु ग़रुजीने 
अपनी वैज्ञानिक खोजोंका बेचना स्वीकार न किया, जिसपर इले- 
क्ट्रिकल इंजीनियर नामक पत्रने अपना आश्चर्य यों प्रकट कियाः--- 


“ इस अद्भुत अर्थात्‌ उस तारविहीन, सुग्राहक यन्त्रका रहस्य कभी 
गुप्त नहीं रक्खा गया । अतएव सारा संसार इसको व्यवहारमें लाकर 
घन कमा सकता है । ” 


इस व्याख्यानमें इतनी भारी सफलता हुईं कि एक प्रसिद्ध विश्व- 
विद्यालयका अध्यापन जो बड़ा महत्वपूर्ण था गुरुजीको सौंपनेके लिए 
लोग तैयार होगये । गुरुजीके बहुतसे मित्रोंने जोर देकर कहा कि, 
अन्तर्जीतीय कारणोंसे भी योरपके वैज्ञानिक संसारमें यह सम्मानित 
पद्‌ ग्रहण करना ओर गवेषणाओंके जारी रखनेका यह परम अवसर 
न जाने देना उचित हैं । परन्तु गुरुतीका यह दृढ़ विचार नहीं डिगा 
कि प्रत्येक भारतवासीका यह कर्तव्य है कि वह अपने देश-वासियोंके 
दुखकों अपना दुख समझकर उसमें शरीक हो । इसलिए उनका 
स्‍थान भारतवर्षमें ही रहेगा ओर वे अपने देश ओर उस विद्यालयके 
लिए काम करेंगे जिसमें उन्होंने उससमय प्रवेश किया था जब्न 
उनको कोई जानता भी न था । परदेशमें गुरुतीको उस प्रशंसासे 
बढ़कर संतोषजनक बात ओरें कोई न मालूम हुई जो इलेक्ट्रीशिअन 
नामक पत्रने गुरुजीके देश ओर कालेजके सम्बन्धमें यों की थी; -- 

“ वैज्ञानिक संसार डाक्टर बसुकी गवेषणाओंके लिए बहतही 
ऋणी है। जिनके इन गवेषणाओंसे भारतवर्षका ओर क्शिष कर 
प्रेसीडिन्सी कालेज, कलकत्ताका बहुत कुछ नाम हुआ जहांसे डाक्टर: 
बसु इस देशमें पघारे हैं । ? 

पदार्थोकी सर्वव्यापिनी परिकज्ञान- 
शक्तिपर व्याख्यान । 


दूसरी बार वैशाख १९५५९ ( विक्रमी ) में राय इन्स्टीट्यूशनके 
-सामने गुरुजी, पदार्थोकी सर्वव्यापिनी परिज्ञान शक्तिके आविष्का- 
रक्ा महत्व दिखलानेके लिए, बुलाये गये थे । इस समय उन्होंने 
: स्वतः प्रवृत्त लेखनों द्वारा ( ॥०४००४४० 87/श0॥5 ) जीवितों ओर 
अजीवितोंकी खींचातानीके ( 50685 पते 50थ॥ ) सामान्य इति- 
हासका प्रतिपादन किया । उस स्मरणीय दिनका रोमाश्चकारी 
' व्याख्यान अब भी वही भाव उत्पन्न कर देता है-- 

८ जिस समय इन स्वतः अड्डित लेखोंकी मूक गवाही मेंने देखी 
ओर इनमें से व्यापिनी एकताकी अवस्थाका अनुभव किया, तभी 
मैं पहले पहल उस सन्देशेका थोड़ासा अश समझनेके योग्य हुआ 
जिसकी घोषणा मेरे पूर्वज, गड्भरगजीके किनारे, तीन सहम्न वर्ष पहले, 
कर चके थे। वह सन्देश यह हैः-- 

“४ जो इस परिवतनशील जगतके बहुत्वम॑ एकत्वका अनुभव करते 
हैं, सनातन सत्यका ज्ञान उन्हींकों हे, अन्य किसीको भी नहीं । ? 


पोधोंके स्वतः लेखनपर व्याख्यान | 


इस तीसरे अवसर पर गुरुजीको वनस्पतिवर्गके मृक-संसार- 
- झम्बन्धी नूतन आविष्कारोंपर व्याख्यान देनेके लिए कहा गया । 
लर्ड रेलेने, जो भुरुजीके काममें बड़ी रुचि रखते थे, प्रयोगकी 
अत्यन्त सुक्ष्म गतिकों ध्यानमें रख कर, जिसकी सफलता 
ऋतुकी अनियमित अवस्थापर बहुत कुछ अवलम्बित थी, यह 
कहला भेजा कि एक या दो प्रयोगोंसे अधिकका यत्न न 
किया जाय । व्याख्यानका समय एक घण्टेसे किसी प्रकार बढ़ाया 

नहीं जासकता था । इस लिए बीचमें तनिकसी गड़बड़से भी सफल- 
तामें बहुत कुछ बाघा पहुँच सकती थी। सर मिचेल फोस्टर जेसे 
सिद्धहस्त प्रयोग-कर्तो भी, रॉयल इन्स्टीट्यूशनके सामने, अपने एक 
व्याख्यानके आरम्भमें, मेंड़कके हत्स्पन्द्नके एकाएक रुक जानेसे, 
जो उस अवसर पर प्रतिपाय विषय था, इतना घबड़ा गये थे कि 
कुछ न कह सके । शरीर-विज्ञानका कोई प्रयोग इतना सरल नहीं 
है; तो भी अपन समयके प्रधान शरीर-धर्म-वेत्ताओंकी श्रेणीमें होते 
हुए भी, उस अवसरपर प्रयोगके ढुहरानेमें वे असमर्थ हो गये । इसी 
कारण कठिन प्रयोगोंके प्रतिपादनके लिए यही कहा जाता था, 
४ प्रत करो । ” गुरुजीके व्याख्यानके लिए एक अद्भुत प्रयोग 
विशेष प्रकारसे सोचा गया ! विषय था-राश्मि-रड्रोका प्रभाव और 
साबुनकी झिल्लीपर परावर्तित होते ही उसका अपूर्व परिवर्तन जिससे 
अनुकाम्पित कम्पनका ( शा०/४४०४ ) सिद्धान्त दिखाया जाता । 
मिस्टर हीथने, जो टिंडल साहबके खास सहायक रह चके थे, 
और इस समय रॉयल इन्स्टीस्यूशनकी प्रयोगशालाके अध्यक्ष थे, 
हम लोगोंसे कहा कि व्यर्थ साहस करना उचित. नहीं है । उन्होंने 
मुझे अकेलेमें समझाया कि गत सप्ताहमें ही जब में साबुनकी झिल्लीसे 
सम्बन्ध रखनेवाला एक प्रयोग एक प्रसिद्ध वेज्ञानिककी प्रेरणासे 
कर रहा था, झिल्ली अचानक ऐन मोकेपर फट गई । इसी प्रकार 
उन्होंने ओर भी उदाहरण देकर गुरुजीको प्रयोग करनेसे परावृत्त 
करनेका प्रयत्न किया । 

पर इन सब सम्मतियोंके विरुद्ध, गुरुनी यह मरी भांति समझते 
थे कि उनके सिद्धान्त वर्षो सवसाधारणके सन्मुख रह चके हैं ओर 
अब केवल उस अविश्वासकों मिटाना रह गया है जिससे वे सबको 
मान्य हो जायूँ। प्रत्यक्ष निद्शनके अतिरिक्त ओर कोई साधन नहीं 

है जो सर्वसाधारणकों किसी बातका विश्वास करा दे । इस लिए 
उन्होंने प्रयोग करनेकी ही ठानी ओर विफल मनोरथ होनेकी भी कुछ 
परवाह न की । रॉयल इन्स्टीट्यूशनके कई सहायक अध्यापक 
प्रयोग दिखलानेके कामोमें सहायता देनेको तेयार थे; परंन्तु गुरुजीने 
कहा कि भारतवासियोंके सिवाय अन्य किसीसे इस निदर्शनके 
काममें सहायता न ली जायगी, जिससे सारा संसार जान जाय कि 
अकेले भारतवर्षसेही संसारकों यह ज्ञान प्राप्त हुआ । स्वेरा होते ही 
गुरुजी हम लोगोंकों लेकर रॉयल इन्स्टीट्यूशनमें पहुँचे, जहां प्रबन्ध- 
शालामे ( 97७7७-४४०) 7007 ) हम लोग अपने प्रयोगोंकी 

तेयारी एक मेज पर कर सकते थे । मेज ऐसी थी कि उसका तख्ता- 
व्याख्यान आरम्भ करनेके कुछ पहले, व्याख्यानशालामें ज्यों का 

त्यों उठा कर लाया जा सकता था । मेरे साथी उस समय ज्योति 
प्रसाद सरकार थे । गुरुजीने सारी सामग्रीके एक एक अंशकों अच्छी 
तरह देखा भाला ओर हम लोगोंसे नियमपूर्वक विधान ठीक करने- 
को कहा । अब तक हमारे चित्त बहुत ही उद्दिम थे; परन्तु जब 

समय आगया गरुजीने हम लोगोंसे सारे उद्दग' ओर चिन्तायें हटा- 
देनेके ।लिए कहा । क्‍यों कि पहलेसे जिन जिन बातोंकी आवश्यकता 
प्रतीत होती थी उनका प्रबन्ध करलिया गया था। इस लिए भविष्य 

की चिन्ता करना व्यर्थ था | तब्र हम लोग शान्त हो गये ओर परि- 

णामकी कुशड्भराग भी मिट गई । गुरुजीका व्याख्यान पोधोंके स्वत+ 
अडून ओर उनके गूढ़ आशय पर था । विद्याके इस बड़े केन्द्रके 
पास ही सामुद्रिक वेत्ताओं ओर रहस्य वेत्ताओंकी बड़ी भारी भारी 
संस्थायें बांड स्ट्रीटमें थीं। गुरुजीने अपना व्याख्यान, इन्हीं संस्था-- 
ओंके आचार्य्योका कुछ वर्णन करते हुए, आरम्भ किया, जो 
( आचार्य्य ) प्राय: अपरोक्ष ज्ञानवादकी सीमा तक पहुंच चके 
थे और दावा करते थे कि किसी मनुष्यका आचेरण और उसकी 

'धुर्वावस्था केवल उसके हस्तलेखसे बतला सकते हैं ! ऐसे दावोंकी 
सच्चाइपर अविश्वास किया जा सकता है; परन्तु इसमें कोई सन्‍्देह 
नहीं कि मनुष्यकी हस्तलेखन-शेली उसकी मानसिक ओर शारिरिक 
'दशाके परिवर्तनसे बहुत कुछ बदल जाती है । इस समय विलायतके 
प्रसिद्ध गन पोढर षड़यन्त्रके रचयिता, गेफाक्स के, जांच होनेके 
पहलेके ओर फांसीकी आज्ञा हो जानेके बादके हस्ताक्षरोंके फोटो 
'परदेपर दिखिलाये गये । इन हस्ताक्षरोंकी भिन्नता तुरन्त ही प्रेक्षकों- 
के ध्यानमें आ गई । शान्‍्तावस्थामें वनस्पातिजीवनका गुप्त झतेहास 
भी ऐसा ही होता है । आंधी, पानी, धूप, छांह, ग्रीष्म ऋतुकी गरमी 
ओर जाड़े का जीत, वृष्टि, अनावृष्टि और कितने अन्य प्रकारकी 
'घटनायें वनस्पतियॉपर होती हैं । यह सब वनस्पतियोंपर किस प्रका- 
रका निर्दय व्यवहार करती हैं ओर कोनसा प्रभाव छोड़ जाती हैं 
यही सब प्रश्न उठाते हुए गुरुजीने समझाया कि किस प्रकार वनस्प- 
तियां अपना आन्तरिकजीवन-वृत्तांत, बाहरी भक्कोंके प्रत्युत्तरमें, 
अदून-द्वारा प्रकट कर सकती हैं। अब प्रयोगोकी श्रेणी आरम्भ 
हुई । प्रत्येक प्रयोग पिछले प्रयोगसे विचित्र जान पड़ता था। सारी 
अक्षकमण्डली इन प्रयोगोंको देखकर चकित हो गई। 


जीवनकी एकता । 

डाक्टर बसुकी वेज्ञानिक अन्वेषणाओंने-उनके ऋान्‍्तिकारक आवि- 
ध्कारोंने-आधुनिक संसारके विचारोंमें भारी खलबली मचा दी है । 
संसारके सारे विज्ञानवेत्ताओंका ध्यान इन अपूर्व ख़ोजों ओर असाधा- 
'रण आविष्कारोंकी ओर आकर्षित हुआ हे । योरप ओर अमेरिकासे 
प्रकाशित होनेवाले कई सुप्रसिद्ध पत्रोंमें, इन आविष्कारोंकी प्रशेसामें, 
सेकड़ों लेख निकल चके हैं । अमेरिकासे “ साइन्टिफिक अमेरिकन” 
नामका एक नामी विशान-सम्बन्धी मासिक पत्र निकछता है । वह 

संसारमरमें मशहूर हे । संसारमें चन्द्रमाकी नाई चमकनेवाले अत्यन्त 
प्रख्यात विज्ञानविदोंके लेख उसमें प्रकाशित होते हैं । कुछ मास हुए, 
डाक्टर सर बसुके आविष्कारोंपर इसमें प्रधान सम्पादकीय लेख 
निकला था, उसका आशय यहाँ दिया जाता है-- 

“ पोधोंके स्वयं लेखन ?? का आश्चर्यकारक आविष्कार जो डाक्टर 
सर बसु महाशयने किया है, बड़े महत्वका ओर बड़ा मनोरजक है । 
लगातार वैज्ञानिक अन्वेषणोंके बाद बसु महोदयने प्रत्यक्ष वेज्ञानिक 
प्रयोगोंके द्वारा यह सिद्ध कर दिया है कि अन्य जीवधारियोंकी 
त्तरह पोधोंमें भी जीव है, उनमें भी सुख-दुख अनुभव करनेकी शक्ति 
है, उन पर भी गर्मी, सर्दी, जहरीली ओषघियाँ ओर बिजलीका 
प्रवाह आदिका वेसा ही असर होता है जेसा कि अन्य जीवधघारियों- 
पर होता है । अध्यापक बसु इतना ही कहकर चुप नहीं रह गये हैं, 
उन्होंने अपनी वेज्ञानिक खोजोंसे यह भी सिद्ध कर दिया है कि 
संसारमें द्रव्य ( ४(७॥:४० ) केवल एक ही है, फिर चाहे वह सजीव 
हो या निर्जीवर्के नामसे पुकारा जानेवाला हो । संसारमें सब द्रव्य 
( )४#० ) जीवयुक्त हैं । जीव ओर निर्जीव पदार्थोके बीचमें 
दीर्घ कालसे जो दीवार खड़ी कर रक्खी हे, वह अमात्मक है । संसा- 
रमें केवल एक द्रव्य ( )(&४४९० ) एक सत्य, एक विज्ञान है। ओर 
बाहर हमें जितने द्रव्य ( १&४४४०७ ) जितने विज्ञान और जितने 
सत्य दिखलाई देते हैं, वे सब एक तत्व ( ए५9 ) के भिन्न भिन्न 
आविष्करण ओर अंश हैं। यह एक गोरवकी बात है कि हिन्दू ऋषि- 
योंका एक प्रतिभाशाली पुत्र संसारको,--यहूँ महान. तत्व सप्रयोग 
दिखला रहा है । इन महान तत्वोंकी &रर्विषकर्ता प 
आध्यात्मिक और क्ल्लिषणाक्षम ( रह 3// ैककक्ति 
हुआ है । इस संयोगसे वह दिव्य प्रकट हो 

रको नये ज्ञानसे रोशन कर रहा हे,। “ साइन्टिफिक अमेरिकन ” के 
विद्वान सम्पादकने अमेरिकासे निकलनेवाले एक अन्य सुप्रसिद्ध 
मासिकपत्रमें बसु महोद्यके आविष्कारोंपर जो विद्त्तापूण ओर 
मार्मिक लेख लिखा था, उसका आशय यह है-- 
पौदोंका स्वयं-लेखन । 

जेसे जेसे जीव-विज्ञानका विकास होता जाता हे वेसे वेसे वनस्पाति 
ओर अन्य जीवधारियोंकी ज़दा व्याख्या करनेका कार्य कठिनतर 
होता जाता है अथात्‌ जीव विज्ञानके विकाससे इन दोनोंका अधिका- 
घिक साम्य प्रकट होता जा रहा है । अतएव इन दोनोंकी जुदा 
व्याख्या करनेका काम कठिन होता जा रहा है । अब तो यह प्रकट 
हो रहा है कि क्षद्रातिक्षद्ध पोधे ओर अन्य जीवघारियोंमें इतना 
साम्य है कि उनकी विभिन्नताका पता पाना बड़ा मुश्किल काम हो 
गया है । जिस प्रकार प्राणियोंमें ग्राहक इच्द्रिय ( +ि९7०९79९ 
०7४६० ) हे इसी प्रकार इसी किस्मकी बात हमें पोदोंमें भी दिख- 
लाई देती है । नेत्रोंद्वारा प्रकाशके देखनेसे जेसा असर प्राणियोंपर 
होता है, उसी तरह, नेत्र-विहीन होनेपर भी, प्रकाशके प्रभावका अनु- 
भव पोदोकों होता है ॥ प्राणियोंकों जेसे चमड़ेके द्वारा स्पर्शका ज्ञान 
होता है वेसेही पोदोंकों भी होता हे । 

डाक्टर जगदीशचन्द्र बसुने कलकत्तेमें जो अन्वेषणा की है ओर 
उनसे जो प्रकाश निकला है, उसका असर बहुत दूरतक जायगा । 
वैज्ञानिक दृष्टिसे वह बड़ा महत्वपूर्ण होगा । पोदों ओर प्राणियोंमें 
जीवनके सम्बन्ध्म एक अर्सेसे जो भेदुकी दीवार खड़ी थी, 
बसुके आविष्कारोंने उसे गिरा दिया । बसुके आविष्कारोंसे यह 
बात सिद्ध हो गई कि क्षद्रसे क्षद्र वनस्पति भी संज्ञा-ग्राहक 
( 5०7ःथ्मंपए० ) है । बसुने दिखला दिया के पोदोमें भी मज्जा- 

तन्तुजाल है । यह आविष्कार वास्तवमें बढ़ा अद्धुत ओर आश्चर्य- 
कारक है । प्रोफ़ेसर बसु यद्यपि यह नहीं कहते कि प्राणियोंकी तरह 
पोदोंमें भी बुद्धिका असर पड़ता है। आपके अलौकिक प्रयोगोंसे यह 
सिद्ध होता हे कि जब इनपर बाहिरी उत्तेजना पहुंचाई जाती है तब 
वे इससे प्रभावित होते हैं । सर्दासे वे जकड़ जाते हैं, मादक वस्तु- 
ओंसे उनपर नशेका असर होता है, ख़राब हवासे उनका दम घुठता 
है, जियादा कामसे उन्हें थकावट होती हे, बेहोश करनेवाली ओष- 
धियोंसे वे बेहोश हो जाते हैं, बिजलीके प्रवाहसे वे उत्तेजित हो 
उठते हैं, सूर्य-प्रकाशसे वे प्रफुलित होते हैं, जहरोंसे वे मर जाते हैं । 
मतलब यह कि समान स्थितमें ओर समानरूप उपास्थित होनेपर इन 
चीजोंका उनपर भी वेसा ही असर होता है, जेसा कि मानवप्राणि- 
योंपर होता है | हां, कमी कम ओर सभी जियादा भी होता है । 


अध्यापक बसुक्रे सक्ष्म और म्रदुयन्त्र | 


डाक्टर बसुने जिन अन्त्रोंके द्वारा इतने अद्भुत ओर आश्चर्यकारक 
आविष्कार किये हैं, उन यन्त्रोंकी भी साथ आपहीने की हैं । आपने 
इन यन्त्रोंके बनानेमें कमाल किया है । ये यन्त्र इतने मृद्धु 
( 0०॥०४७० ) हैं कि देखकर आश्चर्य होता है । इन यन्त्रोंसे सूक्ष्मा- 
तिसूक्ष्म बातोंका भी ठीक ठीक पता रंग जाता है । पोदोंकी सूक्ष्म 
गति-पोदों ओर धातुओंमें होनेवाली सूक्ष्मसे भी सूक्ष्म हलचल-एक 
सेकण्डमें पोदोंके बढ़नेका परिमाण, आदि कितनी ही मानबवबुद्धिके 
परेकी बातें इन यन्त्रोंके द्वारा जानी जा सकती हैं । इस पर भी 
मजा यह है कि यन्त्रोंको बनानेके लिए योरोपियन ओर अमेरिकन 
कारीगरोंके पास जो साधन रहते हैं, वेसे प्रोफेसर बसुके पास नहीं 
थे। सत्यको जाननेकी हादिक ओर उत्कृष्ठ अभिलाषाहीने अध्यापक 
बसु महोदयके हाथसे ये लोकोत्तर चमत्कार करवाये | क्‍यों न हो, 


( १८ ) 


डॉक्टर बसु भी .उन्हीं गोरवशाली पूर्वजोंकी सन्‍्तान है, जिन्होंने 
साधारण साधनोंसे प्रकृतिके कई महान नियर्मोका आविष्करण किया 
- था| आपने यह सिद्ध कर दिखला दिया कि अन्तश्रेरणा ओर 
उद्देशकी हढ़तासे जो काम हो सकता है वह ओर किसी बातसे 
- 'नहीं हो सकता । 
संसारमें कोई निर्जीव द्रव्य नहीं । 

केम्बिज-विश्व-विद्यालयमें अरेज़एट होनेंके बाद डाक्टर बसुने) 
_ वेज्ञानिक खोज करना झ्रू की, जिससे जीवन-सम्बन्धी अनेक नई 
बातें-अनेक नये चमत्कार प्रकट हुए । शरूशुरूमें आपका सम्बन्ध 
निरिन्द्रिय निर्जीव-पदार्थासे रहा । यह उस समयकी बात है जब 
४ बेतारका तार ? केवल स्वप्र-सष्टिमें था। मार्कोनीने इसके प्रयोग 
शुरूही किये थे । डाक्टर बसु भी “ बेतारके तार ”? के आविष्कार 
करनेमें लगे थे। इससमय खोज करते करते आपको मालुम हुआ कि 
घातुओंके परमाणओं पर भी जियादा दबाव पड़नेसे उन्हें थकावट 
आती है ओर उत्तेजना देनेसे फिर उनकी थकावट दूर होकर उनमें 
' तरोताजगी आने लगती है । बस, इसी आविष्कारने उन्हें पदार्थोका 
: ( 0प४४7०8 ) निरीक्षण करनके लिए प्रेरित किया । जिसतरह 
जीव विज्ञानी ( 9700278: ) स्नायु ओर मज्जातन्तुकी परीक्षा 
करता है, वेसेही आप भी निर्जीव माने जानेवाले पदार्थोकी परीक्षा 
करने लंगे । बड़ी खोज ओर परीक्षाके बाद्‌ आपको मालुम हुआ कि 
द्रव्य ( ७४४" ) भी सजीव है। आपने धातुओंकी जहर दिया 
और उनपर जहरका असर देखा ओर फिर आपने उन्हें दुरुस्त भी 
किया । आपने धातुके टुकड़ेकों ( 'र७&7००४० ) नामक विष दिया 
ओर फिर दूसरी कियासे उस बिषिके प्रभावकों हटा दिया। आपने 
डेखा कि विद्युत्‌ प्रवाहका असर धातुके परमाणुपर भी पड़ता है। 

बाहरी दबाव पड़नेसे इनमें भी थकावट आती है। इन्हें आराम देनेसे 
इनकी थकावट दूर होने लगती है। ओर इनमें तरोताजगी आने 
लगती है। आपने सेकड़ों प्रयोग किये ओर यह बात सिद्ध की कि 
निर्जीब द्रव्य ( ॥078877० 70:87) असंवादी (!776७४7०ाश् २०) 
नहीं हे । 
वनस्पती में जीव । 
आश्चर्य-कारक वृत्तान्त । 
वैज्ञानिक संसारमें क्रान्ति । 
वनस्पतियोंमें जीव होनेकी बातकों हम भारतवासी आजसे नहीं, . 
कलसे नहीं, पर तीन हजार वर्षोसे मानते आये हैं | हमारे तत्वदर्शी 
ऋषियोंने अपनी विकसित आश्मिक शक्तियोंके द्वारा वनस्पतियाँमें 
जीव होनेकी बातका पता लगा दिया था । हमें यह देखकर आश्रय 
होता है कि आधुनिक विज्ञानकी नयी नयी खोजो द्वारा जो बातें 
प्रकाशित हुईं हैं, उनमेंसे कईका पता उन्होंने तीन हजार वर्षके 
पहलेही बिना किसी प्रकारकी यन्त्र-सामग्रीकी सहायताके चला लिया 
था । एक बूंद जलमें असंख्य कीटाणओंकी स्थितिका विचार हमारे 
ऋषियोंने जिसप्रकार किया है, आधुनिक वेज्ञानिक खोजोंसे उसकी 
सचाई अब प्रगट हो रही है। इसीप्रकार वनस्पति-जीव-सम्बन्धी 
जो रहस्य हमारे ऋषियोंने प्रकट किया है, वे आज आधुनिक 
वज्ञानिक सहायतासे प्रत्यक्ष देखे जासकते हैं! आचाराड्र-सत्रनामक 
जनियोंका एक प्राचीन गन्थ है ! इस ग्रन्थमें एक जगह वनस्पति और 
मनुष्यकी तुलना की गई है । इसमें कहा गया हे-““ जन्म लेना और बूढ़ा- 
होना, मनुष्य के लिए प्रकृति-सिद्ध हे। वनस्पातियांकी भी यही दा है। 
जसे मनुष्योमें चित्त है, वेसे ही वह वनस्पतियों में भी है। आघात 
पहचानेसे जेसे मनुष्य पीडीत होता है, वेसे ही वनस्पतियां भी होती 

हैं। जेसे मनुष्य अमर नहीं है वेसे ही वनस्पतियां भी नहीं हैं । 
जैसे मनुष्य छीजता है वेसे येमी कुम्हलाती हैं। जेसे मनुष्य की 
वृद्धी होती है वैसे इनकी भी होती है। जेसे मनुष्यमें परिवततन होता 
रहता है वेसे इनमेंभी होता रहता है। अतएव जो मनुष्य इन्हें दुख 
पहुचता है वह पाप कर्मसे बच नहीं पाता । जो मनुष्य इन्हे तकलीफ 
नहीं पहुंचता वह पापकर्मसे बचा जाता है ”। जेनियोंके आचाराड्धस्‌त्र 
के इन वचनों की तरह महाभारत, अभिपुराण, विष्णुप्राण आदियमें भी, 
कई जगह वनस्पति में जीव होने के उल्लेख पायेजाते हैं । पर आज 
कलका' जमाना विज्ञानका जमाना है। प्रयोगों की कसोटीपर चढ़ा- 
कर आज कल प्रत्येक बातकी परीक्षा की जाती है । उसमें ठीक 
उतरनेहीपर लोग उसे सच मानते हैं। अन्धे होकर बिनाजांची बातको 
सत्य के रुपमें ग्रहण करना आघुनिक विज्ञानियों को मंज़ूर नहीं। हमारे 
ऋषियोंकी वनस्पति जीव होनेकी बात हंसीमें उड़ाई जाती थी । पर 
धन्य हे डाक्टर बसु महाशयको कि उन्होंने कई वर्षकि लगातार 
परिश्रम ओर मनकी एकाग्रतांके बदोलत वनस्पतियोंके जीवनसे- 
सम्बन्ध रखनेवाली कई ऐसी अद्भुत बातें प्रकट की हैं जिन्हें सुन- 
कर वेज्ञानिक संसार दड़ः रह गया हे । डाक्टर बसु महाशय केवल 
यह बातें मुँह हीसे नहीं कहते हैं । उन्होंने बड़े परिश्रम ओर अपने 
विज्ञानके बलसे ऐसे ऐसे सूक्ष्म यन्त्र बनाये हैं, जिनके द्वारा ये सब 
बातें प्रत्यक्ष सिद्ध हो जाती हैं । आपके बनाये हुए यन्त्रोंमिं ०४० 
7६76 06००:१७०७ नामका भी एक यन्त्र है । उसके द्वारा पोदोंकी 
नाड़ियोंकी घड़कनकी गति अपने आप अड्गकित हो जाती है । इस 
यन्त्रमें एक काला काँच लगा हुआ है उसी काले काँच पर बारीक 
बारीक लकीरें होती जाती हैं । ये लकीरें क्‍या हैं ! पोदे पर जिस 
प्रकार आघात होता हे उसीके भावकों ये लकीरें प्रकट करती हैं। 
प्रयोगके लिए यदि पोदों पर क्वोरोफ़ोर्म डाला जाय तो लकीरोंका 

स्वरूप कुछ भिन्न होगा । यदि उस पोदेको ठण्डे पानीमें रखकर प्रयोग 
किया जाय तो लकीरोंका स्वरूप कुछ मिन्न होगा । इसी प्रकार 
गरम पानीके प्रयोगोंसे लकीरोंका भाव कुछ ओर ही दिखाई देगा । 
मतलब यह कि पोदोंकी भिन्न भिन्न दशाओंके स्तरूपका ज्ञान भिन्न 
भिन्न प्रकार पाया जाता है | इससे यह स्पष्ट है । कि भिन्न भिन्न 
अवस्थाओंका प्रभाव भिन्न भिन्न पड़ने हीसे उस यन्त्रके काले काँच 
पर भिन्न भिन्न प्रकारकी लकीरें होती हैं । यह यन्त्र बिजलीकी शक्तिसे 
चलाया जाता है । इस यन्त्रके द्वारा पोंदोंकी स्नायविक धड़कन 
अपने आप अड्कित हो जाती है, या यों कहिए कि पोदा कलम पकड़ 
कर इस काँच पर अपनी हालत लिख देता है । 


इसी यन्त्रके द्वारा डाक्टर बसुने वनस्पतियों पर कई प्रकारके 
प्रयोग करके इस बातको ख़ब अच्छी तरह जान लिया कि, अन्य 
प्राणियोंकी तरह वनस्पतियोंमें भी त्वचा ओर स्नायू (ए७०ए७ ) 
हैं । इनमें भी आकुश्चन ओर प्रसरण आदि अन्य प्राणियाके सहश 
होता है। तेजाब, एमोनियाकी भाफु, गर्मधातुओंका स्पशं, विद्यत॒का 
धक्का आदिका जेसा प्रभाव मनुष्यकी त्वचा ओर स्नायु पर पड़ता 
है वेसा ही प्रभाव वनस्पति पर भी पड़ता हुआ दिखाई देता है | इस 
से डाक्टर बसुने यह सिद्धान्त निकाला कि अबतक वनस्पतियोंके 
जो दो भेद संवेध ओर असंवेय ( ठथार्अधंए० & पछाश्ंधए6 ) 
समझे जाते थे, वे गलत है । आपने सिद्ध किया कि सब वनस्पति- 
योंमें अनुभव करनेकी किया वर्तमान है । 

जिन मनुष्योंने मासनशाख्रका अध्ययन किया है, वे जानते हैं 
के मनुष्य-शरीरके किसी भागको यदि आघात पहुँचाया जाय तो 
स्नायुओंके द्वारा इस आघातका प्रभाव तुरन्त मस्तिष्क तक पहुँचता 
है । तब उस मनुष्यको उसका अनुभव होता है । इस आघातके 


( रे३े ) 


प्रभावको मस्तिष्क तक पहुँचनेमें जो थोड़ासा समय लगता है उसे 
( लेटेंटपीरियड ) ,8007६ 7९४०१ कहते हैं । वनस्पतियोंपर भी 
इस आधघातका प्रभाव पड़नेमें कुछ देर लगती है । लाजबन्तीके पोदे 
पर आघात करनेसे उसपर उसका प्रभाव पड़नेमें ब/ः सेकण्ड लगता 
है । कभी कभी तो यह असर इतना जल्दी होता है कि बृवै5 सेकण्ड 
हीमें लाजवन्तीको उसका अनुभव होने लगता है । इसके सिवा दूसरे 
प्राणियोंकी तरह वनस्पतियों पर भी विष-प्रयोग किया जा सकता है ॥ 
मादक वस्तुओंका असर जेसा मनुष्यपर पड़ता है, वेसाही उनपर 
भी पड़ता है। 


कई पाश्चात्य विज्ञान-विशारद महानुभाव वनस्पतियोंके रहस्यको 
जाननेमें मुद्तोंसे लगे हुए हैं । लेपजिग विश्व-विद्यालयके प्रोफेसर बिलि- 
हेम फेफर जो पोदोंके शरीर-विशारद समझे जाते हैं, कुछ वर्षो पहले 
इस नतीजेपर पहुँचे कि लाजवन्ती ( 7777098 ) स्नायु-हीन है। आपने 
लाजवन्तीको क्लोरोफॉर्म दिया ओर उसका कुछ असर नहीं पाया । 
इससे आपने यह सिद्धान्तानिश्चवय किया ककि अगर लाजवन्तीमें स्नायु 
होती तो उसमें होनेवाली कियायें सुस्त पड़जाती । इससे लाजवन्तीमें 
स्‍्नाय नहीं है । फेफरने अपना अन्तिम सिद्धान्त इसी बातपर निश्चित 
कर लिया । बलिन-विश्व-विद्यालयके वनस्पति शास्रके सुप्रख्यात 
प्रोफेसर, बर्लिन वनस्पती उद्यानके डॉयरेक्टर और केवल जर्मनीहीमें 
नहीं, बल्कि सारे वेज्ञानिक संसारमें नाम पाये हुए हेबरलेन्ड साहबने 
भी यहीं सिद्धान्त निकाला कि पोदोंमें स्नायु नहीं है । 

पर डाक्टर महाशयनें यह जाननेके लिए कि लाजवन्ती में स्‍्नाय हैं. 
या नहीं, लाजवन्तीके पोदे को एक कांच के ऐसे ग्लासमें रक्खा जिससे 
किसी तरहका बाहरी उत्तेजन उसे नहीं मिल सकता था । 
जिस तरह हाथ को अगर व्यायामरूपी उत्तेजन न मिले तो वह: 





सर जगदीशचंद्र बसु ऊजवन्ति नामक पोधेपर प्रयोग कर रहे हैं. 


79, &, 0, ए७०7%8 


( र३ ) 


कमजोर ओर निकम्मा हो जाता है; ठीक वही दशा ग्लास में रक्‍्खे 
हुए इस पोदेकी हुई। डाक्टर बसुने अपने बनाये हुए एक दुसरे यन्त्र 
में जिसका नाम स्वयंसूचक यन्त्र (5०४६ ]4०९४४१४ 3ए.॥4ए४ 
है, इस ग्लास में रखे हुए पोधे को रक्खा कि वह खुद अपनी हालत 
इस यन्त्रपर लिखदे। पर इसका कुछ परिणाम न हुआ। अर्थात्‌ उस 
यन्त्रपर कोई भी चिन्ह अड्भित न हुआ। वह पोदा बहुतही कमजोर 
ओर लकृवा मारे हुए प्राणी कासा होगया। वह ठिठुरगया। इसके 
बाद डाक्टर वसुने इसी पोदेकी फ़िर सचेत करना चाहा-इसमें 
ताकत लाना चाहा। आपने इस पोदेकों बिजलीके द्वारा खूब उत्तेजना 
( 5४ए्रणोप७ ) पहुँचाई | पाणिमम क्या हुआ ? वही हुआ जो बि- 
ना व्यायाम पहुँचाये हुए हाथको व्यायाम देनेसे होता है। अथीत्‌ 
पोदा इस उत्तेजनासे अपनी खोई हुई शक्ति पाने लगा-वह अच्छा 
होने लगा। अब यह पोदा अपनी हालत मजेसे उप्त यन्त्रपर अब्डिन्त 
करने लगा। डाक्टर बसु महाशयने इस खयालसे कि इस प्रयोग में 
जरामी गलती न होने पावे, यह देखना चाहा के ताप ( "०॥90१४- 
7प/४ ) का असर इसपर केसा होता है। उन्होंनें इस पोदे में कुछ उष्णता 
पहुंचाइ ओर फिर उसे बिजली के द्वारा उत्तेजन दिया। इस वक्त 
आपने देखाकि इस उत्तेजना या धक्के ( 000०८ ) का परिणाम उस 
पोंदेपर अधिक शीघ्रतासे होने लगा, ओर अक्त यन्त्रके कारण इसका 
परिणाम साफ़ साफ मालूम होने लगा। इसके बाद आपने उस पौदे 
को ठण्डक पहुचाई। इससे वह इतना ठिदुरगया कि उस यन्त्रपर कुछ 
भी चिन्ह अड्डित न करसका | डाक्टर महाशयने फिर इसपर पोटे- 
शियम सायनाइड ( 7048अंप्रा॥ (एग्रवं8 ) नामक एक हलाहह 
विषडाला। उसका परिणाम यह हुआ कि पांचही मिनिटमें उसकी सब 
स्‍्नायविक क्रियायें बन्द हो गई। वह मरगया। 
हरे 


(३१४ ) 
फेफर ओर हेबरलेन्ड साहबकी बात इससे गलत साबित हो गई । 


डॉक्टर बसुके प्रयोगने प्रत्यक्ष सिद्ध कर दिया कि पोदोंमें स्नायु है । 
इतना ही नहीं बल्कि भिन्न भिन्न पोदोंकी स्नायविक क्रियाम बाहरी 
प्रभावका भिन्न भिन्न असर होता है । बाजे पोदे तो ऐसे होते हैं जिन 
पर बाहरी हलचलका विशेष प्रभाव नहीं होता ओर बाजोंपर यह 


प्रभाव ख़ब होता है । 


जिन लोगोंने मानस शासत्रका तथा शरीर-विज्ञानका अध्ययन! 
किया हे वे जानते हैं कि किसी प्रकारके बाहरी घक्के ( 5000८ ) 
का असर मनुष्य पर होनेके लिए कुछ समय छगता हे-किसी खास 
किस्मकी स्नायुके द्वारा उस धक्केका असर मस्तिष्कतक पहुँचता हे 
ओर इसके बाद शरीरकों उसका बोध होता है । मान लीजिए 
किसीने आपके बदनमें सुई चमोई । तो इसके दुःखका अनुभव 
आपको होनेमें कुछ समय-यत्किचित्‌ समय-लगेगा । इस समयका 
परिमाण विज्ञानियोंने निकाला है। उन्होंने प्रयोगों पर प्रयोग करके 
यह सिद्ध किया है कि मानव-प्राणीके शरीरमें स्नायुओंके द्वारा इस 
धक्केका वेग प्रति सेकण्ड ११२ फीटके हिसाबसे दोढ़ता है ॥ क्षुद्र 
प्राणियोंमं इसका वेग बहुत मन्दरा होता है । डाक्टर बसुने अपने 
अभूतपूर्व प्रयोगोंसे इस बातको. प्रत्यक्ष देख छिया हे कि यह वेग 
वनस्पतियोंमें किस हिसाबसे दोड़ता है । प्रयोगसे आपको मालठुम 
हुआ कि छाजवन्तीका पोदा जब अच्छी हालतमें होता है, तब बा- 
हरी उत्तेजना तथा भधक्केका पूर्वोक्त वेग प्रति सेकण्ड ११८ फीटके 
हिसाबसे उसमें दोड़ता है किसी किस्मकी थकावटसे इस वेगकी गति 
में कमी हो जाती हे ओर तापसे उसकी वृद्धि हो जाती है । 


डॉक्टर बसु महाशयने केवल यही आविष्कार किया होता, तो 
भी विज्ञानके इतिहास में उनका नाम अप्तर रहता पर बसु महाशयने 


( ३५ ) 


ओर भी अनेक अद्भुत आविष्कार किये हैं । इस दशाम उनका 
नाम अजरामर रहे तो इसमें कुछ भी आश्चर्य नहीं | डॉक्टर बसु 
महाशयने पोदोंकी स्नायओं पर बाहरी धक्कोंके तथा बाहरी उत्ते- 
जनाके असरका जो अद्भुत आविष्कार किया है, उससे बहुतसी 
ऐसी बातोंकी जानकारी होने की सम्भावना हे, जिनसे मानव जातिका 
असीम उपकार हो सकता है। जैसे अबतक हम लोग लकवेकी 
बीमारी ( ?कएशंड ) का हाल बहुत कम जानते हैं । डॉक्टरों 
को इस बीमारीके मूल-कारणों का पता कुछ भी नहीं चला । ऊंचे 
दरजे के प्राणियों के स्‍्नायुजाल इतने उलझनके ( [00ए९४/४ ) हैं-कि 
उनसे इस बीमारी का तथ्य निकालना कठिन है। पोदों की स्नायुयें 
सीधी सादी होती हैं । उनमें इतनी उलझन नहीं होती । जब यह 
जान लिया कि पोदोंमें भी स्नाय हैं तब इनमें किसी कृत्रिम उपाय 
से लकवा पेदा करना ओर फिर उसे दुरस्त करने का प्रयत्न करना, 
इन बातोंके प्रयोग में सम्मव है कि मनुष्यशरीर में होनेवाले लकवे 
का भी कुछ ऐसा अपूर्व इलाज निकल आवे, जिसके लिए बेचारे 
डॉक्टर अभी तरस रहे हैं ओर रो रहे हैं ।के लकवा एक असाध्य 
बीमारी है । 
टेंलिग्राफ पादा । 


मनुष्य तथा अन्य-प्राणियोंकी तरह स्पन्दन क्रियायें वनस्पतियों 
मेंभी हुआ करतीहैँ टेंडिगराफ नामका एक पोदा पूर्वीय हिदुस्थानमें 
मशहूर है । इस पोदेके पत्ते, धडकते हुए हृदयकी तरह, नीचे ओर 
ऊपर को निरन्तर उठा ओर झुका करतेहें । जीव-शाख्नज्ञ अभीतक 
इस पौदेकी स्पन्दन क्रियाके रहस्यकों नहीं समझ पायेथे । क्योंकि 
उनके पास कोइ ऐसा यन्त्र नहीं था, जिससे पोदोंकी स्पन्दन--- 
फक्रिपाओका रहस्य ठीक ठीक समझा जासके। पर डेंक्टर बसुने 


( ३६ ) 


ओसपिलेटिंग रिकार्डर नामका ( ०5०॥॥४४78 76००५४० ) एक बढा- 
ही सूक्ष्म यन्त्र बनाया है । इस यन्त्रके द्वारा पोदोंमें होनिवाली सूक्ष्मसे- 
भी सूक्ष्म स्पन्द्न--क्रियाका पता लग सकता है । अपने उक्त यन्त्रके 
द्वारा इस पोदेके पत्तोंकी स्पन्दुन--करियाकी जांच करना शुरू की। 
इस जांचसे आपको मालूम हुआ कि इस पोदेके पत्तोंमें होने वाली 
यह स्पन्दन--क्रिया प्राणियोके हृदयकी स्पन्द्न-क्रियाके समान है 
जिस प्रकार हृदयकी क्रियाओंका प्रभाव नाड़ियों पर पड़ताहै, उसी 
प्रकार इसकाभी हाल है । इसी बातकी ओरभी अच्छी तरह जांच कर- 
नेके लिए डाक्टर बसुने वनस्पतियोंकी उसी तरह जांच करना झरू की, 
जेसे जीव--तत्त्वज्ञ प्राणियोंकी क्रिया करते हैं । जीव---तच्त्वज्ञोंका 
कहना हे कि ईथरके प्रभावसे प्राणियोंके हृद्यकी गातिमन्द हो जाती है। 
डॉक्टर बसुने यह जानना चाहा कि देखें इसका प्रभाव वनस्पतिपर 
केसा पड़ता है । आपने टोलिग्राफ नामके पोदोंको एक कमरेम रख्खा 
और उस कमरेंमें प्ब्त ईथर नामकी भाप भरना झरू किया | इस 
का परिणाम यह हुआ कि इस पोदेके पत्तोंकी स्पन्दन-नक्रिया याने 
धडकन उसी प्रकार मन्द्‌ हो गई जिस प्रकार मनुष्यके हृद्यकी गति, 
बेहोश करनेवाली दवाओंसे मन्द पढ़जाती हे। इसके बाह डॉक्टर 
महाशयने उक्त कमरेमें ताजी ओर झद्ध हवा भरना शुरू किया । इस 
का फल जादुकासा हुआ । उक्त पोदेके पत्तोंकी स्पन्दुन-किया ज्यादा 
जोरसे होने रढूगी ज्यों ज्यों ज्यादह तादादमें झुद्ध हवा पहुंचने 
लगी, त्यों त्यों उस पोदेमें नवजीवनका सश्चार होने छगा । ईथर 
सेभी ज्यादा असर इसपोदे पर क्लोरोफीर्मका देखागया । जरासा क्को 
रोफेर्म देनेसे इसके पत्तोंकी रपन्दन- किया बिलकुल रुक जाती 
है। कभी कभी तो इससे इनकी मृत्युतक होजातीहे । 

वनस्पातियोंकी बाढ़ | 

डाक्टर बसुने बड़ेही आश्चर्यकारक काम किये हैं। उन्होंने एक 
अपूर्व ओर अष्भुत यन्त्र बनाया है, जिसका नाम क्रेस्कोग्राफ 
€ 07०5०07/श[॥ ) है । इस यन्त्रके द्वारा वनस्पतिकी सूक्ष्मातिसूक्ष्म 
वृद्धि ( (70७0 ) का भी पता चल सकता है । वनस्पतिकी बाढ़ 
कितनी धीमी होती है, यह सुनकर हमारे पाठक आश्चर्य करेंगे । 
'कंहा जाता है कि बीर बहूटी या गोगलगाय ( $0क्ष) ) सबसे धीरे 
चलनेवाला जन्तु है । पर वनस्पतिकी बाढ़की गति इस जनन्‍्तुकी 
चालसे भी दो हज़ार गुनी कम है । इतनी सूक्ष्म गातिका पता चलाना 
कोई आसान बात नहीं । पर डाक्टर बसुके उक्त यन्त्रकी सहायतासे 
यहां तक देखा जासकता है कि एक सेकण्डमें वनस्पतिकी कितनी 
बाढ़ होती है । इस यन्त्रके द्वारा यह बाद ( 070७४ ) हजार, 
दस हजार ओर कभी कभी द्स लाख गुनी तक बढ़ाकर बताई जा 
सकती है । इससे बड़ी आसानीके साथ यह बात देखी जासकती है 
कि कोनसी वनस्पातिकी वृद्धि किस हिसाबसे हो रही है । इसमें हमें 
एक व्यावहारिक फायदा भी है | खाद, बिजलीका प्रवाह. तथा अन्य 
उत्तेजक पदार्थोका वनस्पतिकी वृद्धिपर क्‍या प्रभाव पड़ता है, यह 
बात कोई दस पन्द्रह मिनिठमें इस यन्त्रके द्वारा देखी जासकती हे । 
अर्थात्‌ जहां खादकी उत्तमता या निक्ृष्टताका पता महीनोंमें लगता 
है, वहां इस यन्त्रके द्वारा यह बात मिन्टोंमें देखी जासकती है । इससे 
आजकल तरह तरहकी खादोंके प्रयोगोमें जो घन बरबाद होता है वह 
बहुत कुछ बच जायगा । किस खादके डालनेसे किसानको ज्यादा 
फायदा हो सकता है, यह बात इस यन्त्रके द्वारा बड़ी आसानीसे जानी 
जा सकती है । 

जब पोदेका बढ़ना रुक जाता है तब वह कुम्हलाने लगता है। 
और अन्तमें इसका परिणाम मृत्युमें परिणत होता है । 

सब लोग जानते हैं के मृत्युके समय प्राणिमात्रको वेदुना होती 
है । इसी प्रकारकी वेदना म॒त्युके समय वनस्पतियोंको भी हुआ' 
करती है। सर बसुने अपने बनाये हुए यन्त्रके द्वारा उस वेदनाके 
परिमाणको जो वनस्पातियोंकों हुआ करती है, ठीक ठीक तरह जान 
लिया है, आपने ख़ुद वनस्पतिसे मृत्युके समय वेदनाका हाल लिख- 
बाया है । आपने पता चलाया है कि ६० अंश्ञ सेन्टिगेडकी उष्णता 
पहुँचाने पर “ छाजवन्ती ” की मृत्यु हो जाती है। डाक्टर बसुने बत- 
लाया है कि जब कोई पत्ता आगमें डाछठा जाता है तब वह पहले 
सिकुड़ने लगता हे ओर फिर जलने लगता है । यह सिकुड़ना वन- 
स्पतिकी मृत्यु समयकी वेदनाका चिन्ह है। इस प्रकार विज्ञानाचार्य्य 
बसु महाशयने वनस्पति-जीवन-सम्बन्धी अनेक अद्भुत रहस्य प्रकट 
किये हैं । उन सबका विस्तृत विवरण देना इस छोटीसी पुस्तक 
सम्मव नहीं । 

बसुके नये आविष्कार | 

डाक्टर बसुके अविष्कारोंने सभ्य संसारमें नया प्रकाश फेला दिया 
है। उन्होंने जीवनके उन गूढतम रहस्योंको प्रकट कर दिया हे, 
जिनसे आधुनिक सभ्य संसार अपारिचित था । पर अब शायद कोई 
यह पूछे कि इन आविष्कारोंसे संसारका क्या लाभ होगा ? इसका 
उत्तर वही हे जो प्रसिद्ध विज्ञानवेत्ता फेरेडेने, यह पूछनेपर कि नये 
आविष्कारोंसे क्या फायदा है, कहा था । अर्थात्‌ नये पेदा हुए 
बच्चेसे क्या क्या फायदा हे ! 

हाँ, यह बात स्वीकार करनी पड़ेगी कि अभी ये आविष्कार अपनी 
बाल्यावस्थामें हैं । मविष्यमें इनसे बड़े बढ़े परिणाम निकलनेकी आशा 
है । जब मध्याकर्षणके नियम (,3छ ० छ78ए४807ण ) का 
आविष्कार पहलेपहल हुआ था तब किसने सोचा था कि भविष्यमें 

इससे कई प्रकारके महान्‌ परिणाम निकलेंगे । पर डाक्टर बसुके 
आविष्कारोंसे हालमें जिन लाभोंकी सम्भावना की जाती है, उन्हें 
डाक्टर बसुहीके शब्दोमें प्रकट करते हैं । 

“ इन आविष्कारोंसे शरीर-विज्ञान, ओषध-विज्ञान, ओर कृषिमें 
क्रान्तिकारक परिवर्तन हो जावेंगे ” । “ %8 [,8706: ” नामका 
सुप्रासिद्ध वेज्ञानिक पत्र कहता है कि “ जीव-विज्ञानकी दृष्टिसे ये 
अत्यन्त महत्वके हैं। ” डाक्टर बसुके आविष्कारोंने सारे वेज्ञानिक 
संसारमें हलचल मच। दी है। 

भारत सरकार द्वारा सम्मान | 

विज्ञानी बसुने वेज्ञानिक संसारमें उथलापुथरू करनेनेवाले जो 
आइचयकारक आविष्कार किये उनका महत्व पहले पहल भारत 
सरकारने नहीं समझा । जब बसु महाशयके आविष्कारोंकी विजय- 
दुन्दुभी सारे संसारमें बजने लगी, जब वेज्ञानिक संसारमें सूय्यंके समान 
चमकनेवाले शाख्त्रविदोंने आपका अपूर्व सम्मान किया; जब योरप 
ओर अमेरिकामें आपका अद्वितीय सत्कार हुआ, तब भारतसरकारकी 
आंखें सलीं और वह बसु महोद्यकी कुछ कुछ सहायता करने 
लगी । उसने डाक्टर बसु महोद्यकी सन्‌ १९०० इसवीमे वेज्ञा- 
निक परिषद्‌ ( (१०027858 ० 82९॥१०९ ) में पेरिस भेजा । वहां आपने 
जो चमत्कार दिखलाये उससे सारी परिषद्‌ मुग्ध हो गई। सर्व- 
सम्मतिसे वहां यह प्रकट किया गया कि जिस सरकारने इस महान 
विज्ञानवितकों यहां भेजा है ओर जिस देशका प्रतिनिधि बनकर 
यह आया है; उस सरकार ओर उस देशका इसने अत्यन्त गोरव 
बढ़ाया है। इन्हीं सब बातोंको देखकर भारतसरकारने सन्‌ १९०३ में 
आपको सी. आई. $. ओर सन्‌ १९११ में श्रीमान सम्राटके राज्या- 
रोहणके समय सी. एस. आइ. की उच्च उपाधियोंसे विभूषित किया। 

सन्‌ १९१६ ईसवीमें जब डाक्टर बसु अमेरिकासे अपूर्व सम्मान प्राप्त 
कर लोटे तब बड़गल-सरकारने एक सभा करके आपका अभिनन्दुन 
किया। सन्‌ १९१७ में भारतसकारने आपको नाइट (सर ) की सम्मान- 
नीय उपाधिसे विभूषित किया । इस सम्मान-प्राप्तेंक उपलक्ष्यमें 
डाक्टर महोद्यकों अभिनन्दुनपत्र भेट करनेके अर्थ कलकत्तेमें एक 
बृहत्‌ सभा हुई। सुप्रसिद्ध विज्ञानवेत्ता अध्यापक प्रफुलचन्द्र राय 
महोदय इसके सभापति थे । इस समय डाक्टर राय महोद्यने आपके 
जीवनके महत्वपर बहुत अच्छा प्रकाश डाला । आपने कहा-- 

“ डॉक्टर बसु वेज्ञानिक सत्यके केवल आविष्कारकही नहीं हे, 
पर थुगप्रवतक हैं। आपने वेज्ञानिक विचारोंमें-वेज्ञानिक पद्धति- 
योमें-नया युग उपस्थित कर दिया है । डाक्टर बसु महोदय महान 
पुरुष ओर निःस्वार्थ विज्ञानवित्‌ हैं। आपने “ बेतारके तार ” के जनक 
मार्कोनीके पहले ही बेतारसे तार भेजनेमें सफलता प्राप्त कर ली थी । 
अगर डाक्टर बसु उस समय अपने इस आविष्कारकों पेटन्ट कर 
लेते तो आज वे कितने ही करोड़ रुपयांके स्वामी हुए होते | ? 

हम ऊपर कह चके हैं ककि मा्कोॉनी साहब भी इसी समय बेतारके 
तारका आविष्कार करनेकी कोशिशमें लग रहे थे । डाक्टर बसु महो- 
दुय अगर घनके अमिलाषी होते तो वे मा्कोनीके पहले ही अपने 
आविष्कारको पेटन्टकर करोड़ों रुपये पेदा कर छेतें, पर उनका ध्येय 
तो शुद्ध वैज्ञानिक ध्येय है । घन तथा कीर्तिकी अभिलाषा उस 
महान ध्येयके पास फटक भी नहीं सकती । आपने जब देखा कि 
दूसरे विज्ञानी इसी कामको कर रहे हैं तब आपने इसे पेटन्ट करानेकी 
कोशिश न की ओर आप अन्य काममें लगे । 


वैज्ञानि 
डॉक्टर बसु महोदयकी नह वेज्ञानिक विजय। 
सन्‌ १९१८ इसवीके आरम्ममें श्रीमान वाइसराय लोड चेम्सफोर्ड 
ओर बड्भगलके भूतपूर्व गवर्नर, डाक्टर बसु महोद॒यकी निजी प्रयोग- 

शालामें पधारे | श्रीमानोंको डाक्टर बसु महोदयके आविष्कारोंसे 
:इतना बेरोक आनन्द हुआ कि आप वहाँ दो घण्टे तक ठहरकर 
निरीक्षण करते रहे | हालमें डॉक्टर महोदयने एक महान, कार्य्य 
किया है, जो पहले असम्मवसा समझा जाता था । आपने वृक्षोंको 
'एक जगहसे उखाड़ कर दूसरी जगह ज्योंके त्यों छगा देनेमें बड़ी 
सफलता प्राप्त की है। आपने कलकत्तेमें हालहीमें यह प्रयोग कर 
देखा है। आपने दो वृक्षोंको, उचित परिमाणमें )९७/००६४४ नामका 
द्रव्य डालकर, अचेत किया ओर फिर उन्हें उख़ाड़ा। इससे उखाड़नेके 
समय वृक्षोंकी जो तकलीफ होती हे वह नहीं हुई। अब वे फिरसे 
लगाये गये हैं ओर बड़ी अच्छी तरह बढ़ रहे हैं। 


प्रम आश्रयेकारक नया आविष्कार हाग्रमेग्‌ 
निफिकेशन क्रेसको ग्राफ । 


डाक्टर बसु महोदय नित्य ऐसे ऐसे नये परम आश्चयकारक आवि- 
'ध्कार करते जा रहे हैं, जिनसे सारी मानवजाति आश्चर्यके समुद्रमें 
हिलोरें लेने लगती है, संसारके बड़े बड़े विज्ञानी इन अभूतपूर्व आवि- 
हकारोंसे दड़ रह गये हैं ! हमने ““ डाक्टर बसुके आविष्कार ” नामक 
अध्यायमें क्रेस्कोग्राफका वर्णन किया हैं । पर हालमें आपने 
४ माह ॥४2णं०४ा०णा (7९४००2०४0०॥ ” नामक एक अत्यन्त 
आश्चर्यकारक यन्त्रका आविष्कार किया हे । संसारमें यह आविष्कार 
अपूर्व हे । विज्ञानमें अग्रगण्य किसी देशमें भी ऐसा अलोकिक आवि- 
कार नहीं हुआ । पोदेके बढ़नेका, यह यन्त्र, क्षणमात्रमें आड़ित कर 
सकता है । एक सेकण्डम पोदा कितना बढ़ता है, इतनी सूक्ष्मताको 
भी यह यन्त्र बतला सकता है। अच्छेसे अच्छे प्रथम श्रेणीके सूक्ष्म- 


( 


दर्शक यन्त्रमें जितनी शक्ति है उससे सो-पचास गुनी नहीं, पर 

हजारों गुनी आधिक शक्ति इस यन्त्रमें है! यह इतना आश्वर्यकारक 
यन्त्र है । अब तक हम प्रथम श्रेणीके सूक्ष्मद्शक यन्त्र ही पर मुग्ध थे ! 
पर ढाक्टर बसु महाशयके सूद्ष्मद्शक यन्त्रसे हजारों गुनी आधिक 
शक्ति रखनेवाले इस यन्त्रको देखकर तो आश्चर्यका ठिकाना नहीं रहता। 
कहा जाता है कि यह यत्र वेज्ञानिक संसारमें अद्भुत क्रांति करेगा। 
इस यन्त्रसे देखने पर कोई पदार्थ अपने असली स्वरूपसे 
दस लाख गुना बड़ा दीखाई देता है ! जिन सूक्ष्मसे भी सूक्ष्म 

जन्तुओंका पता आधुनिक सूक्ष्मद्शक यन्त्र नहीं छगा सके थे, उनका 
पता इस यन्त्रके द्वारा सहजहीमें लग जायगा। 


बिलकुल नया आविष्कार 
सुख ओर दुःख पर मानवी अधिकार 
दाशनिक संसारका अपू्व रहस्य । 


डक्टर बसुने कुछ मासपूर्वमें जो लोकोत्तर आविष्कार किया, 
वह अब तकके इतिहासमें अपूर्व होगा । संसारको जिस बातकी स्वप्न- 
में भी कल्पना न थी, जिस महान तत्वके लिए संसार सदासे तड़प 
रहा है, उस तत्वका आविष्कार डेक्टर बसु महोदयने कर लिया। 
यह आविष्कार जब पूर्णताको पहुँचेगा, निःसन्देह उस दिन मनुष्य- 
जातिका महान्‌ कल्याण होगा । संसारकी एक गूढ़ पहेली हल हो 
जायगी । इस आविष्कार पर आपने गत नवम्बर मासमें अपने 
विज्ञान-मन्दिरिके वार्षिक समारम्भ पर जो व्याख्यान दिया था, उसका . 
सारांश हम नीचे देते हैं । उससे पाठकोंको उस आविष्कारका हाल 
मालूम हो जायगा । 

हमारा बाह्य जगत्से किस प्रकार सम्बन्ध होता है, यह रहस्य 
अमीतक अज्ञात है । बाह्य जगत॒के रूपका आघात हमारे मज्जा-तन्तु 

पर किस प्रकार हो रहा हे, यह बात अभी अप्रकट है । हमारी 
ज्ञानेन्द्रियाँ बाह्य-सृष्टिका ज्ञान सम्पादन करनेके लिए हमेशा तिल- 
मिलाया करती हैं ओर प्राप्त किये हुए ज्ञाननो वे इकहा करती हैं। 
यह ज्ञान क्या है ! इसका मतलब क्या है ! इसकी मीमांसा करनेसे 
मालूम होगा कि जिस प्रकार सितारके तारोंको धक्का देनेसे भिन्न 
भिन्न प्रकारके सुर निकलते हैं वेसेही मज्जा-तन्तुओंको न्‍्यूनाधिक 
परिमाणमें धक्का लगनेसे जो परिणाम होता है, वही ज्ञान है। अगर 
धक्का बिलकुल कमजोर हुआ तो कुछ असर मालूम न होगा । 
साधारण हुआ तो उसकी प्रतिक्रिया मज्जा-तन्तु पर साधारण होगी 
ओर सुखकारक परिणाम दिखलाई देगा । अगर यही धक्का बहुत 
जोरका हुआ तो वह दुःखदायक होगा । अर्थात्‌ सुखदुःखादिका 
संवेदन अथवा ज्ञान इस धक्केकी तीवता पर अवलम्बित है । हम 
मानव-प्राणियोंकी, ज्ञानेन्द्रियोंकी शक्ति नियमित रहती है| कुछ धक्के 
इतने सूक्ष्म होते हैं कि उनका कुछ परिणाम इन ज्ञानेन्द्रियों पर होता 
हुआ दिखलाई नहीं देता । इसके विपरीत कुछ परिणाम बहुत कष्टप्रद्‌ 
होते हैं । इन धक्कों पर हमारा कुछ अधिकार नहीं हैं | अगर यह 
अधिकार हम प्रात कर सके तो सुखप्रद धक्कोंकी तीव्रता 
बढ़ाकर खुखकी वृद्धि ओर कष्टप्रद घधक्कोंकी तीत्रता कम: 
करके दुःखका शमन करनेकी शक्ति हमारे हाथमें आजाय । इस 
शक्तिको मनुष्यके हवाले करनेके कार्य्यमें विज्ञान कहो तक सहायक 
होगा, हालमें यह एक महान प्रश्न उपस्थित हुआ है। प्रथम मज्जा- 
तन्तुके कार्य्य ओर उनके लक्षण, उन्हें उत्तेजन केसे मिलता है तथा 
बह उत्तेजन कम ज्यादा किया जा सकता है या नहीं, इन बातोंका 
विचार करना चाहिए। मज्जा-तन्तुजाल विश्वुत-शक्तिक तारोंके जालों- 
की तरह है । धातुमय तारकी विद्युतवाहक शक्ति निश्चित्‌ रहती है । 
ओर बिजलीके उत्तेजनका परिमाण विद्यत्‌-प्रवाहकी कम-ज्यादा शक्ति. 

'घर अवलम्बित रहता हे । अर्थात्‌ विद्युत्‌ शक्तिका उगम प्रबल हुआ 
: तो उसका परिमाण भी उतनाही प्रबल होगा । कोई उसे कम-ज्यादा 
नहीं कर सकती । पर मज्जा-तन्तुओंकी स्थिति इससे कुछ भिन्न 
होनेकी सम्भावना है । मज्जातन्तु पर होनेवाला आघात शायद 
कम-ज्यादा किया जा सके । यह बात जहां सत्य सिद्ध हुई कि 
: बाह्य सृश्टिसे प्राप्त होनेवाला सब सुख-दुःख हमारे हाथमें आजायगा ४ 

मज्जातन्तु पर होनेवाडा आघात अपने वशमें करनेका एक उपाय 
यह है कि हमें ऐसी व्यवस्था करना चाहिए कि मज्जा-तन्तु इस 
आघात को हम चाहें जब ओर चाहें जिस परिमाणमें-बहा ले जायँ। 
जब आघात बहुत सुक्ष्म हो तब वाहकशक्ति बढ़ानी चाहिए । दुःखके 
अनुभवके समय यह शक्ति कम करने अथवा बिलकुल रोक देंनेकी 
क्रिया हस्तगत होनी चाहिए । 


नशीली चीजोंसे मज्जा-शक्ति निःसत्व तथा शिथिल की जा सकती 
है । इस उपायके द्वारा दुखःदायक संवेदनासे मनुष्यका बचाव किया 
जाता है । अस्पतालोंमें शद्नर-क्रियाके समय यही पद्धति काममें लाई 
जाती है । ऐसे समयमें इसी प्रकारके उपयोंका उपयोग करना ठीक 
होता है । पर व्यवहारभें दुःख कुछ पहले सूचना देकर नियामित 
समयमें तो आते नहीं । वे तो अचानक ही आजाते हैं। कितनेही 
मनुष्य जहां तक हो सकता हे, आप्रिय बातोंको कानपर न आने देनेकी 
- कोशिश करतेंहें | टेलिफोन के पास बेठे हुए मनुष्यसे टेलिफोनके द्वारा 
अगर कोई अभद्र शब्द बोलने लगा तो उस समय उन झुब्दोंको 
- कानों तक न आने देनेके लिए वह टोलिफोन को बन्दकर सकताहे । 
प्रजाकी शिकायत न सुनना हो तो अधिकारी कानमें तेल डालकर बेठ 
सकते हैं । पर ये उपाय अद्ूरदर्शिता-पूर्ण हैं--क्षणिक-हैं स्वामा- 
विक नहीं हैं। 

सुखदुःखद्का नियमन करनेका सामर्थ्य मनुष्य केसे प्राप्त कर 
सकता है, इस बातकी सरोज करते हुए यह मालूम हुआ कि मज्जातन्तु 
को बाह्यसृष्टिसे प्राप्त होनेवाला उत्तेजन अथवा उनपर होनेवाले आ- 
घात बाह्मसृष्टिके पदार्थोके परिमाणओंकी संघटना के परिवर्तन पर 
निभर करते हैं | परमाणुओंका सड्भठन दो प्रकारका होता है| एकतो 
उत्तेजन बढ़ानेवाली और दूसरी उत्तेजना कम करनेवाली । जहां इन 
दोनोंके द्वारा उत्तेजन-प्रवाह की शक्ति नियमन करनेकी बात हमारे 
हाथ आई कि हम अपनी इच्छाके अनुसार जब चाहें तब सुख दुःखका | 
अनुभव कर सकेंगे । डॉक्टर बस कहते हैं मेंने इस प्रयोग को करके 
देख लियाहे । वनस्पतियों में निकृष्ट द्रजेके मज्जातन्तु रहते हैं । उनमें 
पूर्वोक्त रीतिसे परमाणुओंकी ये दो प्रकारकी भिन्न संघटना करके 
उनके द्वारा वनस्पतिमें सुख-दुःख की भावना उत्पन्नकी जा सकती हे 
अगर वनस्पतियोंकों सुख कम हुआ तो वह इस तरह बढ़ाया जा 
सकताहे ओर उनके दुःखके समय उनकी संवेदन-शक्ति कम करके 
वह निर्बल किया जा सकता है । 


वनस्पतिस॒श्टि ओर प्राणीसष्टि अथवा यों कहिये कि सारी जड़ 
ओर चेतनसष्टि में साहशता हे । ऐसी दक्षामें यह नि्विवाद हे कि 
जो अनुभव वनस्पतिसृष्टि में हुआ है वही प्राणिसृष्टिम भी होना 
चाहिये ओर यह अनुभव होता भी है । एक मेंन्डकके शर्रीर में क्षोमो- 
त्पादक क्षारके द्वारा धनुवतिके जेसा हिचका उत्पन्न करके फिर पृर्वोक्त 
उपायसे उस हिचकेकी तीव्रता कमकी जा सकती है। 


मतलब यह हे के उत्तेजन अथवा चेतना-प्रवाहक मज्जातन्तुओं 
की संघटनामें परिवर्तन करनेसे उस चेतनाके परिणाम अभीष्ट परि- 
वर्तन कर देना, अब असम्भव नहीं रहाहे । अथीत्‌ अब मनुष्य परि- 
स्थिति अथवा देवका गुलाम नहीं रहा है उसमें वह शक्ति है कि 

प्रातेकूल ओर दुःखदायक परिस्थातिके परिणामको टालकर वह सुख 
की स्थिति उत्पन्न कर सकता है। जिस प्रकार बिजलीका दीपक 
कल फिराकर चाहें जब लगाया तथा बुझाया जा सकता है, 
उसी प्रकार कल फिराकर सुखदुःखका अनुभव इच्छानुसार किया 
जासकताहै । इसके आगे बाह्मसाश्किा कुछ भी जोर उसपर नहीं 
चल सकता । 
सर बसुका विज्ञान-मंदिर । 

प्राचीन कालमें यह भारतवर्ष-यह आयव्यंदेश-विद्याकेन्द्र समझा 
जाताथा।। देशदेशान्तरोंसे हजारों विद्यार्थी अपनी ज्ञानपिपासाको 
बुझाने के लिए यहां आते थे। यहां बड़े बड़े विश्वावि्यालय थे, 
जिनकी ख्याति सारे संसारम थी | एशिया महाद्वीपके सब देशोंके 
विद्यार्थी हजारों की संख्यामें इन विश्वविद्यालयोंमें ज्ञानहाभ करते 
थे। नलन्दा ओर तक्षिलाके विश्वविद्यालय का गोरव वर्णन कई 
विदेशी प्रवाप्तियों ने मुक्तकण्ठसे किया है । प्राचीन समयमें, जबकि 
हमारा यह भारतवर्ष सम्यता के ऊंचे शिरवरपर विराजमान था, तत्र 
इसने संसारमें सभ्यता ओर विद्याके उज्ज्वल प्रकाश फेलाने का 
गोरवशाली यश प्राप्त किया था । जो कुछ श्रेष्ठच उसके पास था, 
संसारको खुले हाथोंसे उदारतापूर्वक उसने दिया ओर इसीमें उसने 
अपना गोरव समझा । भारतका-इस पवित्र आय्यभूमिका-सदासे 
यह आदर रहाहै कि वह दूसरोंकों देनेहीमें अपना गौरव समझे । 
यही उसकी समभ्यताका तत्व है-यही उसकी शिक्षा-दीक्षा का 
आदर है | इसीसे आज भी पश्चिम अपनी सभ्यताके लिए पूर्व की 
ऋणी है । आज भी पश्चिम कृतज्ञतापूर्वक यह स्वीकार कर रहा है कि 
प्रकाश पूवहीसे मिला है। पर हाय ! भारतके इन गौरवशाली 
दिनोंकी खाली कहानी मात्र रहगई है आज भारत को “ गुरु ” का 

'यद प्राप्त नहीं है । आज संसार ज्ञानकी प्रकाशमान किरणके लिए 
भारतकी ओर मुंह उठाकर नहीं देखता है । आज भारतकी बोद्धिक 
ओर मानासेक शाक्तेयां अविकसित दुशामें हैं। वे जाग्रत नहीं हैं । 
संसारके ज्ञानके विकाश में आज उसकी ओर से कुछ भी वृद्धि 
नहीं होरही है । भारतके लिए अवश्यही यह बात बढ़ी शोचनीय 
ओर दुःखकारक है । भारतकी प्राचीन गोरवपूर्ण स्थिति का तथा 
उसके ज्ञान-मय प्रकाश की तुलना जब वर्तमान अधोगति ओर 
अज्ञानान्धक्ारसे करते हैं तो चित्तमें दुःखका प्रवाह दोड़ने लगता 
है; विचार उत्पन्न होने लगते हैं कि जब कोई देश संसार की सेवा 
करने की योग्यता खो देता है और जब वह संसार को कुछ न कुछ 
देनेके बजाय केवल लियाही लिया करता है, तभीसे उसके आरोग्य- 
ज्ञाली जीवनमें घुन रूगजाता है ओर उसकी ऐसी अधोगति 
होजाती है कि वह केवल पराव लम्बी रहने ही में आनंद मानने 
लगता है। 


क्या भारतवष फिर गोरवशालिनी स्थिति 
प्राप्त करेगा ? 

हालमें कुछ आज्ञाकी किरण दिखाई देने--लगी हैं। लोग भारतकी 
अकाशमान स्थितिके फिर स्वप्न देखने लगे हैं | आशावादी तो कुछ 
वर्षों भारतकों उसी गोरवशाली पद पर पहुँचा हुआ देखना चाहते 
हैं, जिसपर कि वह पांच हजार वर्षोके पहले था । कुछ लोग तो 
इससे आगे बढ़ते हैं ओर कहते हैं कि विकासके सृशिनियमके अनु- 
सार चित्तकी स्थिति ओर भी अधिक उज्ज्वल, प्रकाशमान ओर प्रग- 
तिशील होनी चाहिए पर सवाल यह उठता है कि भारतकों ऐसी 
प्रकाशमान स्थिति कैसे प्राप्त हो सकती है ? सभ्यताके सर्वोज्ज्वल 

प्रकाशसे भारत फिरसे केसे प्रकाशित हो सकता है ? इसके लिए 
केवल एक उपाय है ओर वह यह है कि भारत भी संसारकी सभ्यता ओर 
ज्ञानके विकासमें महत्वपूण ओर गौरवशाली देन देता रहे । 
नये ज्ञानके जलसे संसारकों वह हरा भरा करता रहे। संसारके 
विज्ञान-विकासमें उसकी ओरसे भी महत्वपूर्ण सहायता मिले, संसारको 
जो कुछ वह दे, नया दे । दूसरांकी जूठन देनेसे कुछ लाभ नहीं । वह 
कुछ ऐसी चीजें दे, जिससे उसका नाम संसारकी सभ्यताके इतिहासमे बड़े 
गोरवशाली शब्दोंमें लिखा जाय । शायद्‌ कोई यह पूछे कि क्या वह 
बात सम्भव है, हम कहते हैं संसारमें टढ़निश्चय ओर आत्मविश्वासके 
सामने असम्भव कया है ! 

यह निरा स्वप्न नहीं है। आधुनिक कालमें भी हमें आशा की. 
कुछ ऐसी किरणें दिखने लगी हैं, जिनसे हमें भरासा होताहै कि भारतमें 
ज्ीघ्रही नवयुग उपस्थित होगा। भारतमें शीघरही वह सूर्य्य उगेगा 
जो संसारकी सभ्यता ओर ज्ञानपर अपूर्व ओर दिव्य प्रकाश डालेगा । 
सर बसुमहोद्यके आविष्कारोंने हमारी इस आश्ञालताको प्रफुल्ठित कर- 
दियाहै । भारतमाताके सुयोग्य पुत्र सर बसके आविष्कारोंने संसारके ज्ञा- 
नमें नयायुग उपास्थित करदिया है। आपने अपने अविष्कारोंसे यह सिद्ध 
करदिया हे कि ज्ञान ( (॥०ए)९१४४ ) यर्याप अनन्त ( (क्षण व 
हे पर विज्ञान ( 50०४१०४ ) एकही है। जिस प्रकार हमारे ऋषि- 
योंनो अखण्ड विश्वको एक तत्त्व मानाहै, वही बात सर बसने अपने 
प्रयोगोंसे सिद्धकर बतलायीहे । वेज्ञानिक शाति से सर बसु महोदयने 
यह दिखला दियाहे कि क्या जड़ जगतमें, क्या वानस्पतिक-जीवनममें 
और क्या प्राणि जगतमें अथात्‌ सर्वत्र एकही तत्व व्याप्त हे, इन सबमें 
तात्विक एकताहै । सर बसु महोंदयने अपने प्रयोगोंके हथोडेसे उन दिवारों 
को ताढ दिया, जो अब तक जड़ ओर चेतन संसारके बीच ख़डीथी + 

विज्ञानके इतिहासमें सर बसु जेसे विज्ञानी हूँढेने पर भीन 
मिलेंगे । आपने विज्ञान केवल एकही क्षेत्रमें नहीं, पर कर क्षेत्रोमें 
अलोकिक प्रकाश डाला है । आपने जेसे भोतिक विज्ञान पर दिव्य 
प्रकाश डाला, वेसेही शरीर-शाख्र, वनस्पतिशात्र, ओषधि-विज्ञान, 
ओर कृषि-शासत्र पर भी डाला । संसारके कुछ सर्वोत्कृष्ट विज्ञानियों क 
मत है कि सर बसुके आविष्कारोंसे संसारकों अत्युत्कृष्ट व्यावहारिक 
( ?४०४०थ ) लाभ प्राप्त होंगे। विज्ञानके भिन्न भिन्न क्षेत्रोंमें सर बसु 
महोदयने जो कार्य्य किया है, उसके सम्बन्ध हम कुछ न कहकर 
संसारके सर्वोत्कृष्ट वेज्ञानिकोंके थोड़ेसे मत नीक्ते उद्धृत करते हैं । 

सर बसु और भातिक विज्ञान । 


अपनी वैज्ञानिक खोजों ओर आविष्कारोंसे वेज्ञानिक संसारमें 
क्रान्ति उपस्थित कर देनेवाले लॉर्ड केलबग्हिन लिखते हैं--- 

८ आपने अनेक कठिन समस्याओंकोी हल.करनेमें जो असा- 
घारण सफलता लाभ की है, उससे मेरा अन्तःकरण आश्चर्यसे भर 


हल 


गया है ? 


96 


फ्रांसी “ एकेडेमी ऑफ साइन्स ” के अध्यक्ष ओर सुप्रसिद्ध 
भौतिक शास्त्री एम कॉन्‌ लिखते हैं:- 

आपने अपने आविष्कारोंसे विज्ञानके हेतु ( (१४756 ) को बहुत 
आगे बढ़ा दिया है । कितनेही हजार वर्षके पहले जो जाति सम्य- 
ताकी नेत्री थी ओर जिसने विज्ञान ओर कलाकोशलपर अद्भुत प्रकाश 
डाला था, आप अपनी उसी जातिकी गोरवशालिनी कीतिको फिरसे 
उज्ज्वल और प्रकाशमान कीजेए | हम फ्रान्सके लोग आपकी जय- 
जयकार करते हूं । ”? 

छ्े 

सर बसुके आविष्कार ओर उनका 
व्यावहारिक उपयोग । 

सर बसुके आविष्कारोंका व्यावहारिक उपयोग भी अच्छी तरह 
होगा । इस संम्बन्धमें “इलेक्ट्रेशियन” नामक पत्र लिखताहै,-- 

विद्युत्‌ चम्बकीय प्रकाश ( ॥6%/०-ग्रब्वश्टा९रंठ 7ब्वीं्रांणा ) 
को दर्शानेवाला उनके ' सेन्सिटिव डिटेक्टर ” नामक यन्त्रसे बेतारके 
तारकी आधुनिक पद्धतियोंमें घोर ऋान्ति हो जायगी। इलेक्ट्रिऋ 
इन्जिनियर नामक वैज्ञानिक पत्रनने लिखा था:--- 

“यह बात बड़ी महत्वपूर्ण एवं उल्लेखनीय हे कि सर बसुने अपने 
यन्त्रोंके निर्माण करनेकी कोई क्रिया गुप्त नहीं रक्खी । यह क्रिया 
सारे संसार लिए खुली है। अथ उपाजेन करनेके लिए संसार इसका 
उपयोग कर सक्ताहे । 

“बेतारके तार ? की प्रगतिमें डॉक्टर बसुने आविष्कारोंका महत्व 
समझकर ग्रेटाब्रेटन ओर अमेरिकाकी सरकारने आपको अपने 
आविष्कारों को पेटन्ट करनेका आधिकार दिया, पर सर बसुने अपने 
फायदेके लिए इसका कुछभी उपयोग न किया । 

“विद्यतू-तरड्डोंके”? विषय सर बसुने जो खोज की हैं, वे वेज्ञा- 
निक संसारमें बड़े महत्वकी समझी गई ओर इनसायक्ली पीडिया ब्रटि 
निका की नई आवार्तिम तथा इंग्लन्ड, जर्मनी, फ्रान्स ओर युक्तप्रब- 
शक नामा नामा वज्ञानक ग्रन्थाम इनक लए अत्यन्त प्रशसा- 
त्मक उल्लेख आये हैं । 

चेतन्य और जड़ । 

अंग्रेजकि सुप्रसिद्ध ग्रन्थ ग्राशंशशप्रष्य० रण गर॑पः8 ? के ले- 

ख़क ओर सुप्रसिद्ध दश्शन शात्नरी प्रो० कार्वेथरीड लिखते हैं:--- 

है सजीव ओर निर्जीवमें जितना भेद्‌ हम मानते हैं उतना वह नहीं 
है । यह भेद बहुतही कम है । डाक्टर बसुने अपने ग्रन्थ * ि88- 
70786 7 ४6 शाह शाप 7णा--नंशंणट ? नामक ग्रन्थमें यह 
देखलाया है कि विद्युत्‌की उत्तजनका प्रभाव पौदोंपर भी पड़ताहै ओर 
विष तथा बेहोश करनेवाली ओषधियोंका प्रभाव, प्राणियोंकी तरह, 
पोदापरभी पड़ताहे । इसके बाद आपने यह दिखलाया है कि इनका 
असर केवल पोदों परही नहीं पड़ता हे, पर जिन्हें हम जड मानते हैं, 
ऐसे टिन प्लोटिनम आदि कुछ पदार्थों परभी पड़ताहे । इनमेंभी पोदों- 
की तरह थकावट उत्पन्न होती है ओर पूर्वोक्त पदार्थोका प्रभाव 
पोदी जैसा होता हे । 
ओपषधि-विज्ञान । 

पाश्चात्य वेबरक-संसारम नाम पाये हुए स॒प्रसिद्ध विज्ञानी डार्विन 
साहबके सहयोगी सर छॉड ब्रन्टन लिखते हैं- 

5 पेन यह बात बडे चावसे पढ़ी कि जीवित प्राणियॉंकी तरह 
धातुओंपर भी प्रतिक्रिया होती है । मेंने सन्‌ १८६३ इसवीसे वन- 
स्पति शाश्रका अध्य्यन शुरू किया ओर सन १८६५ में मेंने इस 
बातके प्रयोग किये कि पोदोंकी गातोवोंधे पर जहरका क्‍या असर 
होता है। मेंने सन्‌ १८७५ में ढार्विन साहबके लिए कीट-भक्षक पोदों 
की पाचन क्रिया पर कुछ प्रयोग किये । मेंने अबतक जितने प्रयोग 
किये तथा देखे हैं, वे आपके प्रयोगोंके मुकाबलेमें बड़े भद्दे हैं।॥ आपके 
प्रयोगोंसे तो यह आश्चस्य कारक बात मालम होती है कि पोदों 
और प्राणियोंमें कितना निकटस्थ साम्य है। आपकी वैज्ञानिक 
खोजोंसे ओषधि-विज्ञानमें भी बड़ी कान्ति होगी। किस ओषधिका 
पोदेपर क्या असर होता है, यह बात जान लेनेके बाद उनका 

प्रयोग' प्राणियोंपर बढ़ी असानी ओर अधिक सफलताके साथ 
किया जा सकेगा | 

दी रायल सोसायटी ऑफ मेडिशिन ने जो एक अत्यन्त स॒प्रसिद्ध 
ओषध संस्था है, डाक्टर बस॒के लिए भारतके स्टेट सेक्रेटरीकों एक 
पत्र लिखा था, जिसका आशय यह है-- 

“ डाक्टर बसुका व्याख्यान अत्यन्त सफलताके साथ हुआ |) 
श्रोताओंने बड़ीही भावुकतासे आपका व्याख्यान सुना। सर लॉडर 
बन्‍्टन आदि महोदयोंने हादिक आभिनन्दन किया। सोसायटी भी 
आपके अमूल्य कार्य्यके लिए बोस महोद्यकों बधाई देरही है । इसके 
बाद भी मुझे बसु महोदयके लिए बहुतसे प्रशंसात्मक पत्र मिले हैं, 
जिनमें लिखा है कि सोसायटीके लिए यह बड़े गोरव ओर सोमाग्य- 
की बात है कि उसके सदस्योंकों जीव-विशञानके बिलकुल नये ओर 
मनोरजक प्रयोग देखनेका सोभाग्य प्राप्त हुआ । 

क्ृषि-विज्ञान । 

डाक्टर बसुके आविष्कारोंसे कृषि-विज्ञानपर कितना अद्धत प्रकाश 
पड़ेगा, इसका विवेचन पहले किया जाच्का है। अमेरिकाके संयुक्त 
राज्योने सर बसुकों वाशिंग्टनकी डिप्लोमेटिक र्सिप्शन रुममें 
व्याख्यान देनेके लिए सरकारी तोरसे निमच्रण दिया था। यह संस्था 
अमेरिकाके कृषिविभागकी शिरोमाणि है । 

सर बसुका विज्ञान-मन्दिर । 

सर बसु महोदयने जो विज्ञान मन्दिर स्थापित किया है वह सदा 

उनकी महत्ताका स्मारक रहेगा। शुरूहीसे सर बोसको उन कठि- 


नाइयोंका अनुभव हो रहा है, जो अच्छी प्रयोगशाढाके अभावमें 
विज्ञानियोंकी होती है। आपको यह भी माह्म है कि हमारे विश्व- 

वियालय वेज्ञानिक खोजके कार्य्योकों कहांतक सहायता पहुँचाते हैं । 
सन्‌ १९१३ में 3072थ ॥70८४४०॥४) ह०एशं८छ में आपने इस 
सम्बन्ध एक महत्वपूर्ण -लेख लिखा था । आपने उसमें प्रकट किया था 
कि वैज्ञानिक अन्वेषण ओर शिक्षण ( 7'९४०७॥॥४ ) में कोई आवश्यक 
विरोध नहीं । विश्वविद्यालयका उद्देश ज्ञानका विकास करना हे । 
क्या सत्यका अन्वेषण इस महान उद्देशम नहीं समा सकता ? कहा 
जाता हे कि वह शिक्षा किसी कामकी नहीं, जिसका सम्बन्ध सत्यके 
अन्वेषणसे नहीं हे । 

सर बस महोदय विश्वविद्यालयों के सश्चालकों से प्रइन करते 
हैं कि “ ज्ञाकीी किस शाखा का आपने विकास किया है! 
आपकी सहायतासे कोन कोन से आविष्कार ओर अन्वेषण हुए हैं ! 
क्या आपके विश्वविद्यालय संसार के प्रसिद्ध विश्व-विद्यालयों के लिए 
केवल विग्रार्थी तेयार करनेका कामही करते रहेंगे! क्या आप 
यह नहीं चाहते कि आपके विश्वविद्यालयें में मी विदेशोसे झुण्डके 
झण्ड विय्रार्थी आवें ओर वे यहां वह नया ज्ञान प्राप्त करें, जो संसार 
में अपूर्व हो । यह बात निरी स्वप्न नहीं है। यह सम्भवनीय है। पूव- 
कालमें भी भारत में यह बात हुई थी । नलन्द ओर तक्षिलाके विद्या- 
लयोंमें सदर देशोंके वियार्थी ज्ञानामृत का पान कर अपनी तृषा 
शान्त करने के निए हजारों की संख्यामें यहां आते थे ” डॉक्टर 
बसुने आगे जाकर लिखा हैः-- 

भारतवर्ष में अब भी खासे विद्यार्थेयंं की अभिलाषा अन्बेषण 
के क्षेत्रम प्रविष्ठ होने की है। लोग अक्सर अन्वेषण की सफलता के 
विषयमें पूछा करते हैं, पर वे यह बात भूलजाते हैं कि क्लास में 
सिखाना एक बात है, ओर अन्वेषण करना दूसरी बात है । सारे 
संसारमें कोई दूसहजार के ऊपर मनुष्य अन्वेषणके कार्य्य में छगे 


( भह8 ) 


हुए हैं, पर उनकी सफलताक बहुतकम समाचार हम सुनते हैं। 
केवल क्रास खोल देनेसे हम सफलता दायक परिणामों की 
ओर नहीं पहुँच सकते । अन्वेषणमें सफलता प्राप्त करनेके लिए 
अनुकूल स्थितियोंकी जरूरत हे । आपको पहले ऐसा गुरु मिलना 
चाहिए, जिसने बड़ी बढ़ी कठिनाइयोंको सामने करके पीछे आने- 
वालोंके लिए मार्ग साफ किया है, मार्गके कांटे हटाये हैं, ओर जो 
सत्यकी खोजके लिए अपना सर्वस्व भी समर्पण करके कार्य्य करता 
है, जो सत्यका ओर केवल सत्यका भक्त है, सत्यही केवरू जिसके 
जीवनका आवदश है । इसी प्रकारका मनुष्य अपने शिष्योंमें उत्साहकी 
चिनगारी जला सकता हे । शिष्य भी ऐसा होना चाहिए जो केवल 
शानप्राप्तिकी अभिाषा रखता हो--जो केवरक जाननेकी इच्छा 
रखता हो ओर जो सत्यज्ञानके लिए अपना स्वैस्व भी देनेके लिए 
तैयार हो । उसे कीर्ति, शक्ति, ओर आरामकी इच्छा न होनी चाहिए। 
उसे केवल मात्र ज्ञानकी इच्छा होनी चाहिए । ज्ञानकी खोजमें उसे 
अपने ध्येय याने सत्य पर दृष्टि रखना चाहिए । ऐसीही दशामें महत्व- 
पूर्ण अन्वेषणमें सफलताकी आशाकी जा सकती हे । इस प्रकारके 
सेकड़ों उत्साही विद्यार्थियोंम भी कुछ ही को सफलता मिलेगी ओर 
कुछही नया मार्ग प्रकट करनेमें सफल हो सकेंगे । ” 

मारतमें “अन्वेषण कार्य्य” के भाविष्यके विषयमें सर बस 
लिखते हैं, 

मेरे खयालसे इस कार्य्यके लिए मारतका भविष्य महान्‌ हे। 
हिन्दुस्थानके गम हिस्सोंमें हमें जीव-विज्ञान-सम्बन्धी जो सामग्री 
मिल सकती हे, वह उत्तरीय देशॉकी प्रयोग शालाओंमें नहीं मिकृती। 
दूसरी बात यह है कि भारतीय मन $977७४० है । वह कृत्रिम 
विभागोंकों स्वीकार नहीं करता । भविष्यका सबसे बढ़ा काम सूक्ष्म 


(धन ) 


विचारोंको निश्चित्‌ करना है । इस प्रकारके कार्य्यंके लिए अब्याहत 
परिश्रम, लम्बी दीधकालिक सहनशीलता और दीर्घोद्रोगकी आवश्य- 
कता है | हमारे कुछ विद्यार्थियोंम ये गुण पाये जाते हैं । हालमें 
हमारे वियार्थियोंके निकट अपनी महत्वाकांक्षायं पूर्ण करनेके लिए 
योग्य क्षेत्र नहीं हैं। अभी उनके पास उन साधनोंका अभाव है, 
जिनसे वे संसारके ज्ञानके विकासमें अपनी ओरसे कुछ महत्वपूर्ण 
देन देकर संसारकी सेवा कर सकें ! ”? 


सन्‌ १९१५ में आपने विज्ञान-मान्दिरकी भावी स्थापना पर 
व्याख्यान देते हुए कहा थाः-- 

जबतक भारतकी ओरसे कुछ देन न दी जायगी तबतक संसारके 
ज्ञानकी उन्नति अधूरीही रहेगी। इस बातकों समझ लेनेसे भारतके 
भावी कार्य्यकर्ताओंमें एक प्रकारका दिव्य उत्साह उत्पन्न होगा। 
मेरे देश बधुओमें तीक्षण कल्पना शाक्ति है जिससे बहुतसी असम्बद्ध 
बातों से भी वे सत्यको निकाल सकते हैं । उनमे ध्यान करनेकी आदत 
है जो एक विज्ञानीका जीवन है । तक्षिला नलन्द्‌ आदि प्राचीन विश्व 
विद्यालयोंके स्थानोंकों देखकर यह पक्का विश्वास हो गया है कि भारत 
अपने गोरव--शाली इतिहासकी पुनरावृत्ति करेगा। यहाँ शोघ्रही एक 
ऐसा विज्ञानमन्दिर स्थापित होगा, जहां गुरु संसारके अनेक बरवेडों 
से बचकर बड़ी स्फूर्तिके साथ सत्यका पीछा करेगा ओर अपने शिष्यों 
में नये ज्ञान ओर सत्यकी स्फूर्ति उत्पन्न करेगा उसे अपनी खोजमें 
कुछभी परिश्रम न मालूम होगा । कोई सांसारिक लोक उसे अपने इस 
पवित्र मार्गसे च्युत न कर सकेगा । वह पूर्ण संन्‍्यासीकी तरह अपना 
कार्य्य करेगा। यहां विज्ञान और धर्मम कोई झगडा न रहेगा और यहां 
विज्ञानका वेसा दुरुपयोग न होगा जेसा पाश्चिमात्य देशोंमें हो रहा है । 


(५३ ) 
अगर भारत वर्षने वायुपर विजय प्राप्त की होती तो वह इसका उपयोग 
तीर्थयात्रा करनेमें करता । 
सन १९१६ के नवम्बर मासमें सर वस महोद्यने अपनी प्रयोग- 
शाला खोलदी । इस समय संर बसु महोदथने जो महत्त्वपूर्ण व्याख्यान 
दियाथा, वह चिरस्मरणीय रहेगा। 

हिन्दी पुस्तकोंका बरहद भंडार । 


803, 3004 


हमारे यहांपर बंबई, कऊकता, प्रयाग, बनारस, कानपुर, उलछनक 


आदि प्रायः सब जगहपर मिलनेवाली पुस्तकें तथा भारतके प्रसिद्ध 
प्रसिद्ध लेखकों प्रसों और प्रकाशकोंक्री उत्तमोत्तम चुनी हुई पुस्तक: 


. उचित सूल्यपर मिलती हैं, हिन्दी साहित्य सम्मेलन की परीक्षाओं मन 


पुस्तवों भ्री मिलती हैँ बहा सुचीपत्र मंगाकर देखिये । 

हमारे यहसिही आपको हिन्दी पुस्तक मंगाया चाहिए कयें।क 

( १ ) सब अफकास्की नित नई प्रकाशेत होनेवाली पुस्तक एकही 
जगह आपको मिल जाती हु अतएब खबी भें कमऊगता है। 

( २) हमारे यहां इसवातका खास ध्यान रक्खा जाता है कि जो 
पुस्तकें भेजी जाये वे साफसवरी और नें हे! 

( ३ ) पुस्तकें जा भाजूद होती हू तुरम्त पत्र अतिहो भजी जाती 
हैं और नो किसी कारणसे गोडूद नहीं टीवी है तो उनकी सूचना देदी 
जाती £ । 

( ४ ) दस रुपये से ज्यादा मस्यक्ी एसरर्क खरदनेने एक खाना 
रुपया क्र्मीशन दिया जाता है । 

(७५ ) हिन्दी नवयुगग्रन्धमालाऊे स्थाई आहक हानपर दसरूपये 
से कमकी पृस्तकापर भी एक जाना रुपिया फ्मीशन और 
दसहपयंसे ऊपरकी पुस्तकेपर १७) हू, सेंकेदा कमीशन दिया 
जाता हैं 

सब प्रकारकी हिन्दी पुस्तक मिलनका एकांत पता- 

के श्री मध्यमारत पुस्तक एजन्सी 
इंद्र 

